
 讜讗转谞讬. 诪转谞讛 注诐 讛爪讘讜专 诇讞诇拽诐 诇讻诇 讛讘讗: 讚讻诇 讚讗转讬. 诇转转 诪注讜转 诇拽讜驻讛: 注谞讬讬谞讗. 转谞讗讬: 诇诪砖讻讬讛. 注讜专 讛讘讛诪讛: 诇讗讜 讻诇 讻诪讬谞讬讬讛讜 讚诪转谞讜. 讗诇讗 讘驻谞讬讜: 讗讬谉 诪讞砖讘讬谉. 诇讜诪专 讛讬讻谉 谞转转诐 诪注讜转 砖讙讘讬转诐: 砖讗讬谉 专讗讬讛 诇讚讘专. 讚诇讗 讘讙讘讗讬 爪讚拽讛 讻转讬讘 讗诇讗 讘讙讬讝讘专讬 讛拽讚砖 讛谞讜转谞讬诐 诇讘诐 诇注讜砖讬 讛诪诇讗讻讛 砖讛驻讜注诇讬诐 诪专讜讘讬谉 诇诪诇讗讻讜转 讛专讘讛 诇讙讜讚专讬谉 讜诇讞讜爪讘讬 讛讗讘谉 诇讻转驻讬诐 讜诇讞诪专讬诐 讜诇拽谞讜转 注爪讬诐 讜讗讘谞讬 诪讞爪讘 讜讗''讗 诇注诪讜讚 注诇 讛讞砖讘讜谉 讻讚讗诪专讬谞谉 讘注诇诪讗 (砖讘讜注讜转 讚祝 诪讛.) 讘注诇 讛讘讬转 讟专讜讚 讘驻讜注诇讬讜 讛讜讗 讜讗讬谞砖讬: 讬爪讜专 讜讬诪谞讛. 讛讻住祝 砖讛讜讗 诪讜住专 讘讬讚讜 讜讗注''驻 砖讗讬谞讜 讘讗 注诪讜 诇讞砖讘讜谉 诇讗讞专 诪讻讗谉 讬爪讜专 讜讬诪谞讛 砖谞讗诪专 讜讬爪讜专讜 讜讬诪谞讜 讜讙讜' 讜讛讚专 讜谞转谞讜 讗转 讛讻住祝 讛诪转讜讻谉 讛诪谞讜讬 注诇 讬讚讬 注讜砖讬 讛诪诇讗讻讛 讜讙讜': 讘讜讚拽讬谉 诇诪讝讜谞讜转. 讗诐 讘讗 注谞讬 讜讗诪专 驻专谞住讜谞讬 讘讜讚拽讬谉 砖诇讗 讬讛讬讛 专诪讗讬: 讜讗讬谉 讘讜讚拽讬谉 诇讻住讜转. 讘讗 注专讜诐 讜讗诪专 讻住讜谞讬 诇讜拽讞讬谉 讻住讜转 诪讬讚: 驻专讜砖. 讚专讜砖 讜讞拽讜专 转讞诇讛: 诇讻砖讬专讗讛 诇讱. 砖讗讬谞讜 专诪讗讬: 诪讻讻专 讘驻讜谞讚讬讜谉. 讻讻专 讛诇拽讜讞 讘驻讜谞讚讬讜谉 讻砖诇讜拽讞讬谉 讗专讘注 住讗讬谉 讞讟讬谉 讘住诇注 讜诪讙讬注 诇驻讜谞讚讬讜谉 讞爪讬 拽讘 砖讛住诇注 诪''讞 驻讜谞讚讬讜谞讬谉 讜讗专讘注 住讗讬谉 诪''讞 讞爪讗讬 拽讘讬谉 讜讛讞谞讜谞讬 砖讛讜讗 讟讜讞谉 讜讗讜驻讛 讜诪讜讻专 讘砖讜拽 诪砖转讻专 诪讞爪讛 讛专讬 砖谞讜转谉 讻讻专 砖诇 专讜讘注 讛拽讘 讘驻讜谞讚讬讜谉: 诇谉. 讘诇讬诇讛: 驻专谞住转 诇讬谞讛. 爪专讻讬 诇讬谞讛: 讘讬 住讚讬讗. 讻专 诇转转 诪专讗砖讜转讬讜: 讗讬谉 谞讝拽拽讬谉 诇讜. 诇转转 诪注讜转 诪谉 讛拽讜驻讛 讗讞专讬 砖诇诪讚 诇讞讝专 注诇 讛驻转讞讬诐 讚讬讜 讘讻讱: 讜诇讗 讗讝讚拽讬拽 诇讬讛. 讗驻讬' 诇驻专谞住讛: 诪注砖讛 讛爪讚拽讛. 讟讜专讞 讛诪注砖讬诐 讗转 讞讘专讬讛诐 诪讚诇讗 讻转讬讘 讜讛讬转讛 讛爪讚拽讛 砖诇讜诐: 讝讻讛. 诇诪讝诇 讟讜讘: 注谞讬讬诐 诪专讜讚讬诐. 讝讜 诪诪砖诇转 专讜诪讬 砖爪讜注拽转 转诪讬讚 讛讘讜 讛讘讜 砖讗谞讜 爪专讬讻讬谉: 诪专讜讚讬诐. 拽讜谞驻诇讬讬谞''讟 讘诇注''讝 讻诪讜 讗专讬讚 讘砖讬讞讬 (转讛诇讬诐 谞讛): 注讜诇讗 诪砖讙砖 讗专讞转讬讛 讚讗讬诪讬讛. 诇专讘 砖砖转 拽专讜 诇讬讛 讛讻讬 注讜诇诇 讛诪砖讙砖 讚专讻讬 讗诪讜 砖讙专诐 诇讛讟讜转讛 诪讚专讱 砖讗专 谞砖讬诐 讻讚诇拽诪谉: 

转讜住驻讜转



 讜讗注''驻 砖讗讬谉 专讗讬讛 诇讚讘专 讝讻专 诇讚讘专. 专讗讬讛 讙诪讜专讛 讗讬谞讛 讚砖讗谞讬 讛转诐 砖讛讬讜 爪讚讬拽讬诐 讙诪讜专讬诐: 讗讬谉 驻讜讞转讬谉 诇注谞讬 讛注讜讘专 诪诪拽讜诐 诇诪拽讜诐 诪讻讻专 讘驻讜谞讚讬讜谉 讻讜'. 讛讻讻专 注讜诇讛 砖砖讛 讘讬爪讬诐 讚爪讗 诪讛谉 诪讞爪讛 诇讞谞讜讜谞讬 讜讛讜讗 诪讝讜谉 砖转讬 住注讜讚讜转 讻讚转谞讬讗 讘驻专拽 讻讬爪讚 诪砖转转驻讬谉 (注讬专讜讘讬谉 讚祝 驻讘:) 讜拽砖讛 诇专''讬 讚讘驻专拽 讻诇 讻转讘讬 (砖讘转 讚祝 拽讬讞. 讜砖诐) 诪砖诪注 砖讛讜讗 专讙讬诇讜转 讚讗讬讻讗 住注讜讚讛 讘讛讚讬讛 讚拽讗诪专 讛转诐 讚讻讬 讗讝讬诇 诪诇讜讜讬谞讗 诇讬讛 住注讜讚讛 讘讛讚讬讛 讚讻讬 讗讝讬诇 诇讗讜 讘专讬拽谉 讗讝讬诇 讜讗''讻 诇诪讛 谞讜转谞讬谉 诇讜 砖转讬 住注讜讚讜转 讚讬 诇讜 讘住注讜讚讛 讗讞转 讛讛讬讗 住注讜讚讛 讚讗讬讻讗 讘讛讚讬讛 讬讗讻诇 诪讬讚 讜住注讜讚讛 砖谞讜转谞讬谉 诇讜 注讻砖讬讜 讬讜诇讬讻谞讜 注诪讜 讜谞专讗讛 诇专''讬 讚讗讬谉 诪讞诇拽讬谉 转诪讞讜讬 讘诇讬诇讛 诇驻讬 砖讗讬谞谉 讬讻讜诇讬谉 诇讛讘讞讬谉 诇诪讬 谞转谞讜 讜诇诪讬 诇讗 谞转谞讜 讜讻谉 诪砖诪注 诪讚拽讗诪专 诇谉 谞讜转谞讬诐 诇讜 驻专谞住转 诇讬谞讛 讜诪驻专砖 讚讛讬讬谞讜 驻讜专讬讗 讜讘讬 住讚讬讗 讗讘诇 讻讻专 讗讬谉 谞讜转谞讬谉 诇讜 讜诇讻讱 谞讜转谞讬谉 诇讜 讘' 住注讜讚讜转 砖讬讗讻诇 讗讞转 讘诇讬诇讛 讜讗讞转 诇诪讞专 讚讻讬 讗讝讬诇 诇讗讜 讘专讬拽谉 讗讝讬诇 讜讟注诪讗 讚讘注讬谞谉 砖诇讗 讬诇讱 专讬拽诐 讚讗讬谞讜 讚讜诪讛 诪讬 砖讬砖 诇讜 驻转 讘住诇讜 诇诪讬 砖讗讬谉 诇讜 讜诇讗 讬讛讗 专注讘 讻诇 讻讱 讗讘诇 讗讬谉 诇驻专砖 讚讛讟注诐 砖诪讗 诇讗 讬讙讬注 讘讬谉 讛讬讛讜讚讬诐 讜讬讛讗 诇讜 诪讛 诇讗讻讜诇 讚讗讬 讞讬讬砖讬谞谉 诇讛讻讬 讛讬讛 诇讬转谉 诇讜 砖诇砖 住注讜讚讜转 讻讬 讙诐 讘诇讬诇讛 诇讗 讬转谞讜 讗祝 讻砖讬讙讬注 讘讬谉 讛讬讛讜讚讬诐 砖讗讬谉 诪讞诇拽讬谉 转诪讞讜讬 讘诇讬诇讛 讜讗讬谉 诇讜诪专 讚诇注讜诇诐 诪讞诇拽讬谉 讜诇讻讱 谞讜转谞讬谉 砖转讬诐 讚讞讬讬砖讬谞谉 砖诪讗 诇讗 讬讙讬注 讘讬谉 讛讬讛讜讚讬诐 砖转讬 驻注诪讬诐 讗讬 谞诪讬 诇讗 讞讬讬砖讬谞谉 讗诇讗 诇驻注诐 讗讞转 讜讛砖谞讬讛 谞讜转谞讬谉 诇讜 讻讚讬 砖讬讛讗 诇讜 驻转 讘住诇讜 讚讗诐 讻谉 讛讬讻讬 拽讗诪专 讛转诐 讚诪诇讜讬谞谉 诇讬讛 住注讜讚讛 讗讞转 讘讛讚讬讛 讜讗诐 讬砖 诇讞讜砖 砖诪讗 诇讗 讬讙讬注 讘讬谉 讛讬讛讜讚讬诐 讛讬讛 诇讜 诇讬转谉 砖转讬诐 诇讻讱 谞专讗讛 讻讚驻专讬砖讬转: 砖讘转 谞讜转谞讬谉 诇讜 诪讝讜谉 砖诇砖 住注讜讚讜转. 驻讬专讜砖 讘砖讘转 讘爪讛专讬诐 讗讜转谉 砖转讬 住注讜讚讜转 砖谞转谉 诇讜 讗转诪讜诇 讘注专讘 砖讘转 讗讻诇 诇讬诇 砖讘转 讜砖讘转 砖讞专讬转 讜砖诇砖 住注讜讚讜转 砖谞讜转谞讬诐 诇讜 讘砖讘转 讬讗讻诇 讗讞转 讘砖讘转 讘住注讜讚讛 砖诇讬砖讬转 讜讗讞转 诇诪讜爪讗讬 砖讘转 讜砖诇讬砖讬转 讬砖讗专 诇讜 诇诪讞专 讘讚专讱 砖诇讗 讬诇讱 专讬拽诐 讜讗讬谉 诇讛讗专讬讱 讜拽砖讛 诇专砖讘''讗 讛讗 讚转谞谉 讘诪住讻转 驻讗讛 (驻''讞 诪''讝) 讜诪讬讬转讬 诇讛 讘驻专拽 讻诇 讻转讘讬 (砖讘转 讚祝 拽讬讞 讜砖诐) 诪讬 砖讬砖 诇讜 诪讝讜谉 砖转讬 住注讜讚讜转 讘讘讬转讜 诇讗 讬讟讜诇 诪谉 讛转诪讞讜讬 讜讗诪讗讬 讛讗 讗讞讚 讬讗讻诇 诪讬讚 讜讗讞讚 讘诇讬诇讛 讜讗''讻 讻讬 讗讝讬诇 专讬拽诐 讗讝讬诇 讜爪专讬讱 诇驻专砖 讚诪讝讜谉 砖转讬 住注讜讚讜转 讚拽讗诪专 讛讬讬谞讜 讘诇讗 讗讜转讛 砖讬砖 诇讜 诇讗讻讜诇 诪讬讚 讜讗''转 砖讘转 讗诪讗讬 谞讜转谞讬谉 诇讜 砖诇砖 住注讜讚讜转 讜讛讗 讛讱 诪转谞讬' 专''注 讛讬讗 讚拽转谞讬 专讬砖讗 讻诇 诪讬 砖讬砖 诇讜 诪讝讜谉 讬''讚 住注讜讚讜转 诇讗 讬讟讜诇 诪谉 讛拽讜驻讛 讜驻专讬讱 讘驻专拽 讻诇 讻转讘讬 讛拽讚砖 (砖诐) 诪谞讬 讗讬 专讘谞谉 讞诪讬住专 讛讜讬讬谉 讗讬 专讘讬 讞 讚拽讗 砖讬转住专 讛讜讬讬谉 讜诪砖谞讬 讛讗 诪谞讬 专''注 讛讬讗 讚讗诪专 注砖讛 砖讘转讱 讞讜诇 讜谞专讗讛 诇专砖讘''讗 讚讘砖讘讬诇 住注讜讚转 砖讘转 讗讬谉 诇讜 诇讛转讞讬诇 讜诇讬讟讜诇 讗讘诇 讘砖讻讘专 爪专讬讱 诇讬讟讜诇 谞讜讟诇 讙诐 讻讚讬 诇住注讜讚转 砖讘转: 诇讗 讗讝讚拽讬拽 诇讬讛. 专讘 驻驻讗 讙讘讗讬 讛讬讛 讜诇讗 谞转谉 诇讜 诪谉 讛拽讜驻讛 讻讚转谞讬讗 讗讬谉 谞讜转谞讬谉 诇讜 诪谉 讛拽讜驻讛 讻讬讜谉 砖诪讞讝专 注诇 讛驻转讞讬诐 讜讗''诇 专讘 住诪讗 讗讬 诪专 诇讗 讗讝讚拽讬拽 诇讬讛 诇转转 诇讜 诪谉 讛拽讜驻讛 讛讬讬谞讜 讻讚讬 住注讜讚讛 讻''砖 砖讙诐 讗讞专讬诐 诇讗 讬转谞讜 诇讜 讜诪住讬拽 讛讗 讚转谞讬讗 讗讬谉 谞讝拽拽讬谉 诇讜 诪谉 讛拽讜驻讛 讛讬讬谞讜 讻讚讬 住注讜讚讛 讗讘诇 讚讘专 诪讜注讟 讬转谞讜 诇讜: 砖谞讗诪专 讜讛注诪讚谞讜 注诇讬谞讜 诪爪讜转. 讜讗注''讙 讚讛讗讬 拽专讗 讙讘讬 讘讬转 讗诇讛讬谞讜 讻转讬讘 讚讛讬讬谞讜 讘讚拽 讛讘讬转 讻''砖 爪讚拽讛: 

专讘讬谞讜 讙专砖讜诐

讚讻诇 讚讗转讬 诇诪讬转谉 爪讚拽讛 讗讚注转讗 讚讬讚讬 讗转讬讗. 讻诇 诪讬 砖谞讜转谉 诇讬 注诇 讚注转 讻谉 谞讜转谉 诇讬 砖讗谞讬 讗转谞谉 诇讻诇 注谞讬 砖讗专爪讛 诪砖讜诐 讚专讘 讗砖讬 讛讬讛 讗讚诐 讙讚讜诇 讜讛讬讛 讬讜讚注 诪讛 讛讜讗 注讜砖讛:



[讛谞讛讜 讘讬 转专讬 讟讘讛讬]. 讛转谞讜 讘讬谞讬讛谉 砖讻诇 讗' 诪讛谉 讬砖讞讜讟 讘讬讜诪讜:



拽专注讜讛 诇诪砖讻讬讛. 讚讞讬讜转讗:



讜讞讬讬讘讬讛 专讘讗 诇砖诇诐. 讚诪讬 讛注讜专 砖拽专注:



讜诇讛住讬注 注诇 拽讬爪转谉. 讜讛诇讗 专砖讗讬谉 诇拽谞讜住 讻诇 诪讬 砖注讘专 注诇 转谞讗谉:



讛谞讬 诪讬诇讬. 讚讬讻讜诇讬谉 诇讛转谞讜转 讜诇讛住讬注 注诇 拽讬爪转谉:



讛讬讻讗 讚诇讬讻讗 讗讚诐 讞砖讜讘. 诇讛转谞讜转 诇驻谞讬讜:



讗讘诇 讗讬 讗讬讻讗 讗讚诐 讞砖讜讘. 讜诇讗 讗转谞讜 拽诪讬讛 诇讗讜 转谞讗讬讛讜 转谞讗讛 讜讗讬讻讗 讚讗诪专 讛讬讻讗 讚诇讬讻讗 讗讚诐 讞砖讜讘 注讘讬讚 讗讬谞砖 讚讬谞讗 诇谞驻砖讬讛 讗讘诇 讗讬 讗讬讻讗 讗讚诐 讞砖讜讘 谞拽讬讟 诇讬讛 讘讚讬谞讗 拽诪讬讛:



讗讬谉 诪讞砖讘讬谉 讘爪讚拽讛 注诐 讛讙讘讗讬谉. 诪讛 讙讘讜 讜诪讛 谞转谞讜 讚讗讬谉 爪专讬讱 诇讞砖讚谉:



讗注"驻 砖讗讬谉 专讗讬讛 诇讚讘专 讝讻专 诇讚讘专. 讙讘讬 讙讘讗讬 爪讚拽讛 讝讻专 诇讚讘专 诪诪拽讚砖 砖谞讗' (诪"讘 讻讘) 讗讱 诇讗 讬讞砖讘 讜讙讜' 讗讘诇 讙讘讬 讙讝讘专讬谉 砖诇 讛拽讚砖 讛讜讬 专讗讬讛 讙诪讜专讛:



讬爪讜专. 讘注讛"讘 讘拽砖专 讜讘讞讜转诐 讜讬诪谞讛 讚讻转讬讘 讜讬爪讜专讜 讜讬诪谞讜 讻诇讜诪专 讗注"讙 讚讛讙讝讘专讬谉 讛讬讜 谞讗诪谞讬谉 讗祝 注诇 驻讬 讻谉 讛讙讝讘专讬谉 注爪诪谉 讛讬讜 爪专讬谉 讜诪讜谞讬谉:



讘讜讚拽讬谉 诇诪讝讜谞讜转. 砖讗诐 讗诪专 注谞讬 转谞讜 诇讬 诪讝讜谞讜转 讘讜讚拽讬谉 讗讞专讬讜 拽讜讚诐 砖讬转谞讜 诇讜 讗诐 专诪讗讬 讛讜讗 砖讗讬谉 爪专讬讱 讗诐 诇讗讜:



讜讗讬谉 讘讜讚拽讬谉 诇讻住讜转. 砖讗诐 讘讗 注谞讬 注专讜诐 讜讗诪专 讻住讜谞讬 讗讬谉 讘讜讚拽讬谉 讗讞专讬讜 讗诇讗 谞讜转谞讬谉 诪讬讚:



驻专讜砖 讻转讬讘. 讻诇讜诪专 爪专讬讱 讗转讛 诇讬讚注 讘驻讬专讜砖 讗诐 爪专讬讱 讜讗诐 诇讗讜:



(驻专讜砖) [驻专讜住]. 诇讗诇转专 (驻专讜砖) [驻专讜住] 讛诇讞诐 讜转谉 诇讜:



诇讻砖讬专讗讛 诇讱. 砖讛讜讗 爪专讬讱 讻砖转讘讚讜拽 讗讞专讬讜:



讛注讜讘专 诪诪拽讜诐 诇诪拽讜诐. 砖讗讬谉 诇谉 讗诇讗 讚专讱 注讘专讛 注讜讘专:



讻讻专 讘驻讜谞讚讬讜谉. 讻讻专 砖拽讜谞讬谉 驻讜谞讚讬讜谉 讻砖谞讜转谞讬谉 讚' 住讗讬谉 讘住诇注 讚讛讜讬 讻讻专 砖诇 讞爪讬 拽讘 讻讬爪讚 讘住诇注 讛诐 诪"讞 驻讜谞讚讬讜谞讜转 讚住诇注 讚' 讚讬谞 讜讚讬谞专 砖砖 诪注讜转 讜诪注讛 讘' 驻讜谞讚讬讜谞讜转 谞诪爪讗 诪"讞 驻讜谞讚讬讜谞讜转 讘住诇注 讜讻讬爪讚 讛讜讬 讞爪讬 拽讘 讘驻讜谞讚讬讜谉 讚讞爪讬 拽讘 讗讞讚 诪诪"讞 讘讚' [住讗讬谉] 讚住讗讛 讜' 拽讘讬诐 谞诪爪讗 讻"讚 拽讘讬谉 砖讛诐 诪"讞 讞爪讗讬 拽讘讬谉 讘住诇注 砖讛讜讗 诪"讞 驻讜谞讚讬讜谞讜转 讜砖讬注专讜 讞讻诪讬诐 讚讘讛诐 讗讬转 诇讬讛 讘' 住注讜讚讜转 讗' 诇讻讗谉 讜讗' 拽讜讚诐 砖讬讙讬注 诇讬砖讜讘:



驻讜专讬讗 讜讘讬 住讚讬讗. 讻专 讜讻住转:



讗讬谉 谞讝拽拽讬谉 诇转转 诇讜 诪讻讬住 砖诇 爪讚拽讛. 讚讛讜讗讬诇 讜诪讞住专 注诇 讛驻转讞 讛讻诇 谞讜转谞讬谉 诇讜 讜讗"爪 诇讬讟讜诇 诪讻讬住 砖诇 爪讚拽讛:



诪砖诇讬砖 砖拽诇. 讘爪讚拽讛:



诇注讘讜讚转 讗诇讛讬谞讜. 讚讛讬讬谞讜 爪讚拽讛:



诪爪讜转. 讛专讘讛 诪砖诪注: 讗)[专讘讬谞讜 诪驻专砖 讚讙讚讜诇 讛诪注砖讛 谞诇诪讚 诪住讬驻讗 讚拽专讗 讚讻转讬讘 讜注讘讜讚转 讛爪讚拽讛 讜讙讜' 讜讚诇讗 讻驻讬专砖"讬]: 讜注讘讜讚转 [讛爪讚拽讛] 诪注砖讛 讛讜讗:



注讻砖讬讜 讘讗讬谉 讜讻讜'. 讜讚讗讬 讬转谉 讗讜 诇注讜讘讚讬 讻讜讻讘讬诐 讗讜 诇爪讚拽讛. 讗诐 讝讻讛 讛诇讗 驻专讜砖 诇专注讘 砖讬转谞讛讜 诇注谞讬讬诐 讗诐 诇讗 讝讻讛 诇讬转谞讛讜 诇注谞讬讬诐 讗注驻"讻 讬转谉 诇注讜讘讚讬 讻讜讻讘讬诐 讘砖讘讬诇 砖讛讬讛 讞讬讬讘 诇注谞讬讬诐. 讘讗讬诐 [注谞讬讬诐] 诪专讜讚讬诐 讻诇讜诪专 注讜讘讚讬 讻讜讻讘讬诐 讛专讜讚讬诐 诇讘讬转讜 讜谞讟诇讜讛讜 讘讝专讜注:



讜谞讜讙砖讬讱 爪讚拽讛. 诪讛 砖转转谉 诇谞讜讙砖讬讱:



注讜诇讗. 注诇诐 讗讞讚 讻诪讜 注讜诇 [讬诪讬诐] 诇讗 讛讬讛 砖诪讜 注讜诇讗 讗诇讗 (讗讞讚 讘诇讬) [讗讞讚讜讬]:





专诪讘"谉

讛讗 讚讗诪专讬' 讘讛谞讛讜 讘讬 转专讬 讟讘讞讬. 讚讛讬讻讗 讚讗讬讻讗 讗讚诐 讞砖讜讘 诇讗讜 讻诇 讻诪讬谞讬讬讛讜 讚诪转谞讜. 谞专讗讛 诪砖讜诐 讚讬诇诪讗 讗讬讻讗 驻住讬讚讗 诇诇拽讜讞讜转 讚诪讜拽专讬 讝讘讬谞讬 讛诇讻讱 诇讗讜 转谞讗讛 讛讜讗 注讚 讚砖拽诇讬 专砖讜转 诪讬谞讬讛. 讜讗注"讙 讚讞讝讬讗 讛砖转讗 讚诇讬讻讗 驻住讬讚讗 诇讗 讛讜讬 转谞讗讬讬讛讜 转谞讗讛 讜诪砖诪注 讚讛讬讻讗 讚诇讬讻讗 讗讚诐 讞砖讜讘 讗"谞 诇讬讻讗 诇诪讬讞砖 诇驻住讬讚讗 讚讜拽讗 讚诪转谞讜 讻诇 讟讘讞讬 诪转讗 讗"谞 讻诇 讗讜诪谞讬 讚讛讛讜讗 讗讜诪谞讜转 诪砖讜诐 讚讛讜讜 诇讛讜 讘谞讬 讛注讬专 诇讙专诪讬讬讛讜 讗讘诇 转专讬 转诇转讗 讚诪转谞讜 讘诪讗讬 拽谞讜. 讜诪爪讬谞讜 讘转讜住驻转讗 讜专砖讗讬谉 讛爪诪专讬谉 讜讛爪讘注讬谉 诇讜' 讘诇 诪拽讞 砖讬讘讗 诇注讬专 谞讛讗 讻讜诇谞讜 砖讜转驻讬' 讻讜'. 讜专砖讗讬' 讛谞讞转讜诪讬诐 诇注砖讜转 专讙讬注讛 讘讬谞讬讛诐 讜讻诇 讝讛 讘转谞讗讬 讻诇 讛讗讜诪谞讬谉 讛讜讗 讗讘诇 砖讜转驻讬诐 砖讗诪专讜 讻诇 诪拽讞 砖讬讘讗 诇讬讚谞讜 讬讛讗 讛专讬讜讞 讘讬谞讬谞讜 讘诪讗讬 拽谞讜 砖讗诇讜 讘诪转谞讬谉 讘讗讜诪谞讜转' 诇讗诪爪注 讬"诇 谞注砖讜 砖讻讬专讬谉 讝讛 诇讝讛 讻讚讗诪专讬' 讘驻讜注诇 砖砖讻专讜 诇诇拽讟 诪爪讬讗讜转 讜讛讜讗 砖谞转拽讘诇讜 砖讻专 讝讛 诪讝讛 讗讜 讛转讞讬诇讜 讘诪诇讗讻讛 讜讬讻讜诇讬诐 诇讞讝讜专 讘讛谉 讗诇讗 诪拽讞 砖诇拽讞 讘诪注讜转讬讜 讘诪讛 拽谞讗讜 讛诇讛 讜讗"转 谞注砖讛 讻诪讙讘讬讛 诪爪讬讗讛 诇讞讘专讜 讘诪讛 拽谞' 砖诇讗 讬讞讝讜专 [讘讜] 讜讬拽讞 诇注爪诪讜. 讜驻讬' 专讙讬注讛 讞诇讜拽' 专讙注讬诐 诇讗 转诪讻讜' 讘专讙注讬 讜诇讗 讗诪讻专 讘专讙注讱 讜讛诇' 讛讝讛 诪爪讜讬 讘讬谉 讛讙讗讜谞讬诐 讘住驻专讬 讛砖讟专讜转 诇专' 讛讘专爪诇讜谞讬 讝"诇 讜讻"谞 诪讚讘专讬讜 讚讚讜拽讗 讘转谞讗讬 讻诇 讗讜诪谞讬. 



注讜诇讗 诪砖讙砖 讗专讞转讬' 讚讗讬诪讬讛. 诇专讘 讗讞讚讘讜讬 讘专 讗诪讬 拽讬专讗 讻谉 砖讙专' 诇讛 诇讗诪讜 诇讛转讘讝讜转 诇驻谞讬 专讘 砖砖转 讜诪谞拽转讬' 讚专"砖 讛讜讬讗 讚拽讗' 诇讬' 讞讝讜 诇讛谞讬 讚讚讬 专"讞 讝"诇. 讗讘诇 诇专"砖 诇讗 讛讜' 拽专讬 专讘讗 注讜诇讗 讚讙讘专' 专讘讛 讛讜讗 讙讘讬' 讜专讘 砖砖转 讙讜驻讬讛 诇讗 讛讜讬 诪砖讙砖 诇讗讜专讞转' 讚讗讬诪讬讛 讚讬讚讬讛.





专砖讘"讗

 讛讗 讚讗诪专讬谞谉 讛讬讻讗 讚讗讬讻讗 讗讚诐 讞砖讜讘 诇讗讜 讻诇 讻诪谞讬讬讛讜 讚讗转谞讜讬,. 驻讬专砖 讛专讗"诐 讝"诇: 讗讚诐 讞砖讜讘 诪诪讜谞讛 注诇 讛爪讘讜专. 讜讻转讘 讛专诪讘"谉 讝"诇 讚讟注诪讗 讚诪讬诇转讗 诪砖讜诐 讚讗讬讻讗 驻住讬讚讗 诇诇拽讜讞讜转 讚诪讬拽专讬 转专注讗. 注讜讚 讻转讘 讚诪砖诪注 讚讛讬讻讗 讚诇讬讻讗 讗讚诐 讞砖讜讘 讜讗讬 谞诪讬 讘诪诇转讗 讚诇讬讻讗 驻住讬讚讗 讚讛讜讬 转谞讗讬讛讜 转谞讗讬, 讚讜拽讗 讘讚讗转谞讜 讻诇 讟讘讞讬 诪转讗, 讗讬 谞诪讬 讻诇 讘谞讬 讗讜转讛 讗讜诪谞讜转 砖讘注讬专, 讚讛讜讜 诇讛讜 讘讗讜诪谞讜转谉 讻讘谞讬 讛注讬专 诇讙专诪讬讛讜, 讛讗 转专讬 讜转诇转 讚诪转谞讜 讘诪讗讬 拽谞讜, 讜砖讜转驻讬 砖讗诪专讜 讻诇 诪拽讞 砖讬讘讗 诇讬讚谞讜 讬讛讗 讛专讬讜讞 讘讬谞讬谞讜 讘诪讗讬 拽谞讜, 砖讗诇讜 讘诪转谞讬' 讘讗讜诪谞转谉 诇讗诪爪注, 讬"诇 谞注砖讜 砖讻讬专讬谉 讝讛 诇讝讛, 讻讚讗诪专讬谞谉 讘驻讜注诇 砖砖讻专 诇诇拽讟 诪爪讬讗讜转 (讘"诪 讬"讘, 讘), 讜讛讜讗 砖谞转拽讘诇讜 砖讻专 讝讛 诪讝讛 讗讜 讛转讞讬诇讜 讘诪诇讗讻讛, 讜讬讻讜诇讬谉 诇讞讝讜专 讘讛谉. 讗诇讗 诪拽讞 砖诇拽讞 讘诪注讜转讬讜 讘诪讛 拽谞讗讜 讛诇讛, 讜讗诐 转讗诪专 谞注砖讛 讻诪讙讘讬讛 诪爪讬讗讛 诇讞讘专讜, 讘诪讛 拽谞讛 砖诇讗 讬讞讝讜专 讘讜 讜讬拽讞 诇注爪诪讜, 讜诪讛 砖砖谞讬谞讜 讘转讜住驻转讗 (讘"诪 驻专拽 讬"讗) 专砖讗讬谉 讛爪诪专讬谉 讜讛爪讘注讬谉 诇讜诪专 讻诇 诪拽讞 砖讬讘讗 诇注讬专 谞讛讗 讻诇谞讜 砖讜转驻讬谉 讘讜 讜专砖讗讬谉 讛谞讞转讜诪讬谉 诇注砖讜转 专讙讬注讛 讘讬谞讬讛诐, 讻诇 讝讛 讘转谞讗讬 讻诇 讛讗讜诪谞讬谉 讛诐, 讜讻谉 讻转讘 讙诐 诪砖诐 讛专讘 讗诇讘专爪讬诇讜谞讬 讝"诇 讚讚讜拽讗 讘转谞讗讬 讻诇 讛讗讜诪谞讬谉 讛讜讗. 讜驻讬' 专讙讬注讛 讞诇讜拽转 讛专讙注讬诐, 诇讜诪专 注砖讛 讗转讛 讘专讙注 驻诇讜谞讬 讜讗谞讬 讗注砖讛 讘专讙注 驻诇讜谞讬.
讜讗谞讬 讗讜诪专, 讚讚讬谉 驻讜注诇 讜讚讬谉 讛砖讜转驻讬谉 讗讞讚 讛讜讗 讘讻诇 讚讘专 砖讬砖 讘讜 诪注砖讛, 讻讙讜谉 砖谞砖转转驻讜 讘讬谉 讘诪讛 砖讬拽谞讜 讗讜 讘诪讛 砖讬专讜讬讞讜 讗讜 讘诪爪讬讗讜转讬讛谉, 讚讛讬讬谞讜 讜讚讗讬 诪讙讘讬讛 诪爪讬讗讛 诇讞讘讬专讜, 讜谞注砖讜 砖诇讜讞讬诐 讝讛 诇讝讛 讗讜 砖讻讬专讬诐, 砖讘砖讻专 砖讝讛 诪拽讘诇 注诇讬讜 诇拽谞讜转 讜诇讛讙讘讬讛 讘砖讘讬诇 讞讘讬专讜 讙诐 讞讘讬专讜 谞砖讻专 诇讜 诇拽谞讜转 讜诇讛讙讘讬讛 讘砖讘讬诇讜, 讜讛讬诇讜讻谉 讜讚讬讘讜专谉 讛讬讬谞讜 砖讻专谉, 讜讛讜讛 诇讬讛 讻讗讜诪专 诇讗砖讛 讛专讬 讗转 诪拽讜讚砖转 诇讬 注诇 诪谞转 砖讗讚讘专 注诇讬讱 诇砖诇讟讜谉 (拽讬讚讜砖讬谉 住讙, 讗) 讜讻讬讜爪讗 讘讝讛, 讜讛讬诇讻讱 讻诇 砖诇讗 讞讝专讜 讘讛谉 诪诪砖 讻诇 砖拽谞讛 讝讻讛 讘讜 讞讘讬专讜 讘讞诇拽讜 注讚 砖讬讞讝讜专 讘讜 讘驻讬专讜砖, 讜讗驻讬诇讜 讗诪专 讗谞讬 讝讻讬转讬 讘讛 转讞诇讛 砖讞讝专转讬 讘讬 讗讬谞讜 谞讗诪谉, 砖讗诐 讻谉 讗祝 讛驻讜注诇 砖谞砖讻专 诇诇拽讟 诪爪讬讗讜转 讬讗诪专 讻谉 讜谞讗诪讬谉 讗讜转讜, 讗诇讗 砖讛驻讜注诇 讗祝 注诇 驻讬 砖讬讻讜诇 诇讞讝讜专 讘讜 讜讗驻讬诇讜 讘讞爪讬 讛讬讜诐 住转诪讗 讚诪讬诇转讗 讻诇 砖诇讗 讞讝专 讘讜 讘驻讬专讜砖 注诇 讚注转 转谞讗讜 讜砖讻讬专讜转讜 讛专讗砖讜谞讬诐 讛讜讗 注讜砖讛. 讜讗诐 讞讝专讜 讘讛谉 讘驻讬专讜砖, 讘讬谉 砖讜转驻讬谉 讘讬谉 驻讜注诇讬谉 讬讻讜诇讬谉 诇讞讝讜专 讘讛谉, 讜讗驻讬诇讜 谞转拽讘诇讜 砖讻专 讜讗驻讬诇讜 讛转讞讬诇讜 讘诪诇讗讻讛, 砖讗讬谉 讛转讞诇转 诪诇讗讻讛 注讜砖讛 讚讘专 诇讙讘讬 讞讝专转 讛驻讜注诇 讗诇讗 诇讙讘讬 讞讝专转 讘注诇 讛讘讬转, 讻讚讗讬转讗 讘驻专拽 讛砖讜讻专 讗转 讛讗讜诪谞讬谉 (讘讘讗 诪爪讬注讗 注"讝, 讗) 讜讻讚讗诪专讬谞谉 讘驻专拽 讛讙讜讝诇 讘转专讗 (讘讘讗 拽诪讗 拽讟"讝, 讘) 讙讘讬 砖讬讬专讛 砖讛讬转讛 诪讛诇讻转 讘诪讚讘专 专讘讗 讗诪专 讛讻讗 讘驻讜注诇讬诐 注住拽讬谞谉 讜讻讚专讘 讬讛讜讚讛 讗诪专 专讘 讚讗诪专 专讘 讬讛讜讚讛 讗诪专 专讘 驻讜注诇 讬讻讜诇 诇讞讝讜专 讘讜 讜讗驻讬诇讜 讘讞爪讬 讛讬讜诐, 讗诪专 诪讛讚专 讘讬讛 讜诇讗 讗诪专 诇讗 诪讛讚专 讘讬讛. 讜讛谞讬 诪讬诇讬 讘讻诇 讚讘专 砖讬砖 讘讜 诪注砖讛, 讻诪讜 砖讗诪专谞讜, 讗讘诇 讘诪谞讬注讜转 讻讙讜谉 砖讛转谞讜 砖诇讗 讬注砖讛 讝讛 讘讬讜诪讜 砖诇 讝讛, 讛讗 讜讚讗讬 诇讗 砖讬讬讱 讘砖讜转驻讬谉 讗诇讗 讘转谞讗讬 讘谞讬 讛注讬专 讗讬 谞诪讬 讘转谞讗讬 讻诇 讗讜诪谞讬 讛注讬专, 讜讻诪讜 砖讻转讘 讛专讘 讝"诇, 讚讘诪讛 谞砖转注讘讚讜 砖诇讗 诇注砖讜转, 讻谞"诇.
转讜住驻转讗 讘驻专拽 讗讞专讜谉 砖诇 讘讘讗 诪爪讬注讗 (讛讬"讘): 专砖讗讬谉 讘谞讬 讛注讬专 诇讛转谞讜转 注诇 讛砖注专讬诐 讜注诇 讛诪讚讜转 讜注诇 砖讻专 驻讜注诇讬诐, 专砖讗讬谉 诇注砖讜转 拽讬爪转谉. 专砖讗讬谉 讘谞讬 讛注讬专 诇讜诪专 注诇 诪讬 砖讬专讗讛 讗爪诇 驻诇讜谞讬 讬讛讗 谞讜转谉 讻讱 讜讻讱, 讜诪讬 砖讬专讗讛 讗爪诇 诪诇讻讜转 讬讛讗 谞讜转谉 讻讱 讜讻讱, 讜讻诇 诪讬 砖转专爪讛 讗讜 转专注讛 驻专转讜 讘讬谉 讛讝专注讬诐 讬讛讗 谞讜转谉 讻讱 讜讻讱, 讜讻诇 诪讬 砖讬专注讛 讘讛诪转 驻诇讜谞讬 讬讛讗 谞讜转谉 讻讱 讜讻讱, 专砖讗讬谉 诇注砖讜转 拽讬爪转谉. 讜专砖讗讬谉 讛爪诪专讬谉 讜讛爪讘注讬谉 诇讜诪专 讻诇 诪拽讞 砖讬讘讗 诇注讬专 谞讛讗 讻讜诇谞讜 砖讜转驻讬谉 讘讜. 专砖讗讬谉 讛谞讞转讜诪讬谉 诇注砖讜转 专讙讬注讛 讘讬谞讬讛谉. 专砖讗讬谉 讛讞诪专讬谉 诇讜诪专 讻诇 诪讬 砖转诪讜转 讞诪讜专讜 谞注诪讬讚 诇讜 讞诪讜专 讗讞专转, 诪转讛 讘讻讜住讬讗 讗讬谉 爪专讬讻讬谉 诇讛注诪讬讚 诇讜 讞诪讜专, 砖诇讗 讘讻讜住讬讗 爪专讬讻讬谉 诇讛注诪讬讚 诇讜, 讜讗诐 讗诪专 转谞讜 诇讬 讜讗谞讬 诇讜拽讞 诇注爪诪讬 讗讬谉 砖讜诪注讬谉 诇讜, 讗诇讗 诇讜拽讞讬谉 讜谞讜转谞讬谉 诇讜. 专砖讗讬谉 讛住驻谞讬谉 诇讜诪专 讻诇 诪讬 砖转讗讘讚 住驻讬谞转讜 谞注诪讬讚 诇讜 住驻讬谞讛 讗讞专转, 讗讘讚讛 讘讻讜住讬讗 讗讬谉 爪专讬讻讬谉 诇讛注诪讬讚 诇讜 讚诇讗 讘讻讜住讬讗 爪专讬讻讬谉 诇讛注诪讬讚 诇讜. 讜讗诐 驻讬专砖 诇诪拽讜诐 砖讗讬谉 讘谞讬 讗讚诐 驻讜专砖讬谉, 讗讬谉 爪专讬讻讬谉 诇讛注诪讬讚 诇讜. 诪讬 砖讛讬讛 讘诇谉 诇专讘讬诐 住驻专 诇专讘讬诐 谞讞转讜诐 诇专讘讬诐 砖讜诇讞谉 诇专讘讬诐 讜讗讬谉 砖诐 讗讞专 讗诇讗 讛讜讗, 讜讛讙讬注 砖注转 讛专讙诇 讜诪讘拽砖 诇讬诇讱 讘转讜讱 讘讬转讜, 讬讻讜诇讬谉 诇讜 诇注讻讘 注诇 讬讚讜 注讚 砖讬注诪讬讚 讗讞专 转讞转讬讜, 讜讗诐 讛转谞讛 注诪讛诐 讘讘讬转 讚讬谉 讗讜 砖讬注讘讬专讜 注诇讬讜 讗转 讛讚专讱 讛专砖讜转 讘讬讚讜.





讛诪讗讬专讬

讙讘讗讬 爪讚拽讛 讗讬谉 诪诪谞讬谉 讗讜转诐 讗诇讗 讘谞讬 讗讚诐 讛讙讜谞讬诐 讜砖讛诐 讘讞讝拽转 讻砖专讬诐 讜讗讞专 砖讻谉 讗讬谉 诪讝拽讬拽讬诐 讗讜转诐 诇讞砖讘 注诪谞讜 注诇 诪讛 砖讙讘讜 讜讻谉 讗讬谉 诪讞砖讘讬谉 讘讛拽讚砖 注诐 讛讙讝讘专讬诐 讗注"驻 砖讗讬谉 专讗讬讛 诇讚讘专 讝讻专 诇讚讘专 讜诇讗 讬讞砖讘讜 讗转 讛讗谞砖讬诐 讗砖专 讬转谞讜 讗转 讛讻住祝 注诇 讬讚诐 诇转转 诇注讜砖讬 讛诪诇讗讻讛 讻讬 讘讗诪讜谞讛 讛诐 注讜砖讬诐 讜诪"诪 专讗讜讬 诇拽讛诇 砖诇讗 诇诪谞讜转 讗"讗 讛讙讜谞讬诐 讜讻砖专讬诐 讻诇 诪讛 砖讗驻砖专 诇讜 诇讗讚诐 诇讛砖转讚诇 砖诇讗 讬讘讜讗 诇讞砖讜讚 讗转 讛讘专讬讜转 讬砖转讚诇 讗祝 讘转讜讱 讘讬转讜 专讗讜讬 诇讜 诇讗讚诐 砖讬讝讛专 讘砖诪讬专转讜 讜讘砖诪讬专转 诪讛 砖讘讜 讻讚讬 砖诇讗 讬讛讗 讛讚讘专 诪爪讜讬 诇讜 诇讞砖讜讚 讛讘专讬讜转 讜注诇 讝讛 讗诪专讜 讗注"驻 砖讬砖 诇讜 诇讗讚诐 讙讝讘专 谞讗诪谉 讘转讜讱 讘讬转讜 讬爪讜专 讜讬诪谞讛 砖谞讗诪专 讜讬爪讜专讜 讜讬诪谞讜 讜讻谉 诇诪讚谞讜 诪讻讗谉 砖讗注"驻 砖讗讬谉 诪讞砖讘讬谉 注诪讛诐 诇讗讞专 砖讛讜爪讬讗讜 讻诪讛 讛讜爪讬讗讜 诪"诪 讘砖注讛 砖诪讜住专讬谉 诇讛诐 诪讞砖讘讬谉 讜讗讬谉 诪讜住专讬谉 诇讛诐 讗诇讗 注诇 驻讬 讞砖讘讜谉:



注谞讬 砖讘讗 诇注讬专 讜讗讬谉 诪讻讬专讬谉 讗讜转讜 讜讗诪专 诇谞讜 砖讛讜讗 专注讘 讜讗讬谉 诇讜 诪讛 讬讗讻诇 讗讬谉 讞讜砖讚讬谉 讗讜转讜 讘专诪讗讬 注讚 砖谞讘讚讜拽 讗讞专讬讜 讗诇讗 诪讗讻讬诇讬谉 讗讜转讜 诪讬讚 讗讘诇 讗诐 讛讬讛 注专讜诐 讜讗诪专 讻住讜谞讬 讜讛诇讘讬砖讜谞讬 讞讜砖砖讬谉 砖诪讗 专诪讗讬 讛讜讗 讜讗讬谉 谞讝拽拽讬谉 诇讛诇讘讬砖讜 注讚 砖谞讘讚讜拽 讗讞专讬讜 讜讗诐 讛讬讜 诪讻讬专讬谉 讗讜转讜 讜谞讘讚拽 注谞讬讜转讜 讗爪诇诐 诪诇讘讬砖讬谉 讗讜转讜 诇驻讬 讻讘讜讚讜:



注谞讬 讛注讜讘专 诪诪拽讜诐 诇诪拽讜诐 讗讬谉 驻讜讞转讬谉 诇讜 诇住注讜讚转讜 诪讻讻专 讗讞讚 讛谞诪讻专 讘驻谞讚讬讜谉 讘砖注讛 砖砖注专 讛讞讟讬诐 讗专讘注讛 住讗讬谉 讘住诇注 讜砖讬注讜专 讝讛 讛讜讗 讞爪讬 拽讘 砖讛住诇注 诪"讞 驻谞讚讬讜谞讬谉 讜讗专讘注讛 住讗讬谉 讛诐 诪"讞 讞爪讗讬 拽讘讬谉 讜讗诐 诇谉 谞讜转谞讬谉 诇讜 驻专谞住转 诇讬谞讛 讜讛讜讗 砖谞转拽讬谉 诇讜 诪拽讜诐 讜诪爪注 讜讻住转 诇砖讻讘 讜诇讬砖谉 注诇讬讜 讜讗诐 讛讬讛 砖讘转 谞讜转谞讬谉 诇讜 诪讝讜谉 砖诇砖 住注讜讚讜转 讜讘转讜住驻转讗 讛讜住讬驻讜 注诇讬讛谉 砖诪谉 讜拽讟谞讬转 讜讻诇诇 讛讚讘专讬诐 讻诇 诪讛 砖讬爪讟专讱 讘爪诪爪讜诐 讛讜爪讗讛 讜讛讜讗 讛讬讛 诪讞讝专 注诇 讛驻转讞讬诐 讗讬谉 谞讝拽拽讬谉 诇诪诇讗 讞住专讜谞讜 讜诪"诪 谞讝拽拽讬诐 诇讜 诇诪转谞讛 诪讜注讟转 讗注"驻 砖讗讬谉 讘讛 讘讻讚讬 讞讬讬讜 砖讛专讬 诪讻讬讜谉 砖讛讜讗 诪讞讝专 注诇 讛驻转讞讬诐 驻专讜住讜转讬讜 诪爪讟专驻讜转 诪讻讗谉 讜诪讻讗谉 诇讻讚讬 讞讬讬讜 讛爪讘讜专 讞讬讬讘讬诐 诇讬转谉 诇注谞讬 注讚 讻讚讬 诪讞住讜专讜 讜讗祝 讛讬讞讬讚 讻谉 讗诐 讬砖 住驻拽 讘讬讚讜 讛讗 讗诐 专讜讗讛 讘注爪诪讜 砖诇讗 讬讜讻诇 诇注砖讜转 讻谉 注诐 讛讻诇 讘拽讬讜诐 谞讻住讬讜 讜讛爪诇讞转诐 注讜砖讛 讻驻讬 讻讞讜 讜讘讬讗专讜 讘诪拽讜诐 讗讞专 砖讛诪讘讝讘讝 讗诇 讬讘讝讘讝 讬讜转专 诪讞讜诪砖 砖讘专讬讜讞 砖诇讜 讘砖谞讛 讜讝讜 讛讬讗 注讬谉 讬驻讛 砖讘讬驻讜转 讜讛讘讬谞讜谞讬转 讗讞转 诪注砖专讛 讜诇注讜诇诐 讗诇 讬诪谞注 讗讚诐 讗转 注爪诪讜 诪砖诇讬砖讬转 讛砖拽诇 讘讻诇 砖谞讛 讜讗诐 讙专注 诇讗 拽讬讬诐 诪爪讜转 爪讚拽讛 讚专讱 讻诇诇 砖谞讗诪专 讜讛注诪讚谞讜 注诇讬谞讜 诪爪讜转 诇转转 砖诇讬砖讬转 讛砖拽诇 讘砖谞讛 诇注讘讜讚转 讘讬转 讗诇讛讬谞讜:



诪爪讜转 讛爪讚拽讛 讙讚讜诇讛 注讚 诇诪讗讚 讗讬谉 诇讱 诪爪讜转 注砖讛 专讗讜讬讛 诇讛讝讚专讝 讘讛 讬讜转专 诪诪谞讛 讜讛讜讗 住讬诪谉 诇讝专注 讗讘专讛诐 砖谞讗诪专 讘讜 讻讬 讬讚注转讬讜 诇诪注谉 讗砖专 讬爪讜讛 讗转 讘谞讬讜 讜讗转 讘讬转讜 讗讞专讬讜 讜砖诪专讜 讚专讱 讬"讬 诇注砖讜转 爪讚拽讛 讜诪砖驻讟 讜讻讜' 讚专讱 讛注专讛 讗诪专讜 砖砖拽讜诇讛 讛讬讗 讻谞讙讚 讻诇 讛诪爪讜转 砖谞讗诪专 讜讛注诪讚谞讜 注诇讬谞讜 诪爪讜转 讜讻谉 讚诪讜 讛诪注诇讬诐 注讬谉 诪诪谞讛 诇注讜讘讚 注"讝 砖讛专讬 讘诪注诇讬诐 注讬谉 讻转讜讘 驻谉 讬讛讬讛 讚讘专 注诐 诇讘讘讱 讘诇讬注诇 讜讘注"讝 讻转讜讘 讬爪讗讜 讗谞砖讬诐 讘谞讬 讘诇讬注诇 讜讬砖 爪讚讚讬谉 砖讛诪谞讬注讛 诪谉 讛爪讚拽讛 讻讜诇诇转 砖驻讬讻讜转 讚诪讬诐 讜讛讜讗 砖讗诪专讜 讘住讚专 诪讜注讚 讻诇 转注谞讬转 砖诪诇讬谞讬谉 讘讛 爪讚拽讛 专"诇 砖诇谞讜 讜诇讗 讞诇拽讜 爪讚拽讛 诇注谞讬讬诐 讛专讬 讗诇讜 砖讜驻讻讬 讚诪讬诐 砖谞讗' 爪讚拽 讬诇讬谉 讘讛 讜注转讛 诪专爪讞讬诐 诇讗 住讜祝 讚讘专 砖讗讚诐 讞讬讬讘 诇讬转谉 爪讚拽讛 讗诇讗 砖讗祝 讛讜讗 讞讬讬讘 诇注砖讜转 讗讞专讬诐 注诇讬讛 讜讚专讱 讛注专讛 讗诪专讜 讙讚讜诇 讛诪注砖讛 讬讜转专 诪谉 讛注讜砖讛 砖谞讗诪专 讜讛讬讛 诪注砖讛 讛爪讚拽讛 砖诇讜诐 讜讗注"驻 砖讛诐 诪讜讻专讞讬诐 注诇讬讛 讜诇讗 诪谞讚讘转 讛诇讘 讛诐 注讜砖讬诐 谞讞砖讘 诇讛诐 讘爪讚拽讛 砖谞讗诪专 讜砖诪转讬 驻拽讜讚转讱 砖诇讜诐 讜谞讜讙砖讬讱 爪讚拽讛:



爪专讬讱 讗讚诐 诇讛注讬专 讗转 注爪诪讜 注诇 讛爪讚拽讛 讜砖诇讗 讬拽砖讛 讘注讬谞讬讜 注诇 讞住专讜谉 诪诪讜谞讜 讜讬讝讻讜专 砖讘讝诪谉 砖讘讬转 讛诪拽讚砖 拽讬讬诐 讛讬讛 谞讜转谉 砖拽诇讜 讜诪转讻驻专 诇讜 注讻砖讜 讛爪讚拽讛 注讜诪讚转 诇讜 讘诪拽讜诪讜 讜讬转讘讜谞谉 砖讻诇 讗讚诐 诪注转讚 诇谞讻讜转 诪诪讜谞讜 诇诪住讬诐 讜诇转砖讞讜专讜转 讜讗讞专 砖讻谉 专讗讜讬 诇讜 诇讬转谉 讞诇拽讜 诇诪讬 砖讙诪诇讜 讻诇 讟讜讘讜 讘砖诪讞讛 讜讘讟讜讘 诇讘讘 砖讗诐 讬讞住专 诪诪讜谞讜 诇讻讘讜讚讜 讗祝 讛讜讗 讘讬讚讜 诇讛砖诇讬诪讜 讜讗诐 讗讬谞讜 诪砖转讚诇 讗诇讗 诇讛专讘讜转 诪诪讜谞讜 讻诪讛 讚讜讘讬诐 讬砖 诇诪拽讜诐 讜讚专讱 讛注专讛 讗诪专讜 讝讻讛 讞住专讜谉 诪诪讜谞讜 讛讜诇讱 诇注谞讬讬诐 诇讗 讝讻讛 讗讜诪讜转 讛注讜诇诐 讘讗讜转 讜谞讜讟诇讜转 讘讝专讜注 讜讬砖 诪驻专砖讬诐 注诇 讝讛 诪讛 砖讻转讘谞讜 讘注谞讬谉 注砖讜讬 讛爪讚拽讛 砖讗注驻"讻 谞讞砖讘 诇讛诐 讘爪讚拽讛 讜专"诇 砖讗祝 讙讜讘讬谞转 讛诪住 讻砖讛讜讗 谞讜转谞讜 讘谞讗诪谞讜转 讬砖 讘讜 爪讚 爪讚拽讛 讜讛讜讗 砖诪谞讻讛 讞诇拽 讛注谞讬讬诐 讗讜 砖诪转讜讱 讻讱 谞讜砖讗讬诐 驻谞讬讜 讜讛注谞讬讬诐 诪转专讞诪讬谉 讜讬砖 诪驻专砖讬诐 讘讜 砖讛讜讗 谞讞砖讘 诇讛诐 诇爪讚拽讛 讻砖诪拽讘诇讬谉 讗讜转讜 讘砖诪讞讛 讜住讜讘诇讬诐 注讜诇 讙诇讜转诐 诇讻讘讜讚 讛砖诐:





讬讚 专诪"讛

拽讗. 讜讗诪专 讗讘讬讬 诪专讬砖 讛讜讛 注讘讚 诪专 转专讬 讻讬住讬 讞讚 诇注谞讬讬 注讜诇诐 讜讞讚 诇注谞讬讬 讚诪讗转讗 讻讬讜谉 讚砖诪注讛 诇讛讗 讚讗"诇 砖诪讜讗诇 诇专讘 转讞诇讬驻讗 讘专 讗讘讬诪讬 注讘讬讚 讞讚 讜讗转谞讬 讘诪注诪讚 讗谞砖讬 讛注讬专 讗讬讛讜 谞诪讬 注讘讬讚 讞讚 讜诪转谞讬 讗诪专 专讘 讗砖讬 讗谞讗 讗转谞讜讬讬 谞诪讬 诇讗 爪专讬讻谞讗 讻讬讜谉 讚讻诇 诪讗谉 讚讗转讬 讗讚注转讗 讚讬讚讬 讗转讬 诪讗讬 讚讘注讬谞讗 注讘讬讚谞讗. 讻诇讜诪专 讻讬讜谉 讚讻诇 诪讗谉 讚讗转讬 诪注谞讬讬 讘讬谉 诪注谞讬讬 诪讗转讗 讘讬谉 诪注谞讬讬 注讜诇诐 讗讚注转讗 讚讬讚讬 讗转讬, 诪讗谉 讚讬讛讬讘 爪讚拽讛 谞诪讬 讗讚注转讗 讚讬讚讬 讬讛讬讘 诇诪讬转讘讬讛 诇诪讗谉 讚讗转讬 诇讬 讘讬谉 诪注谞讬讬 诪讗转讗 讘讬谉 诪注谞讬讬 注讜诇诐, 讛讬诇讻讱 诪讗讬 讚讘注讬谞讗 注讘讬讚谞讗 讘讬谉 诇诪讬转讘讬讛 诇注谞讬讬 诪讗转讗 讘讬谉 诇诪讬转讘讬讛 诇注谞讬讬 注讜诇诐, 诇诪讗谉 讚讗转讬 讘专讬砖讗 讜讗转讬 诇诪讬转讘 诇讬讛 讬讛讬讘谞讗 诇讬讛. 讜讛讬讬谞讜 讚拽转谞讬 讘诪转谞讬' 讜专砖讗讬谉 讘谞讬 讛注讬专 诇注砖讜转 拽讜驻讛 转诪讞讜讬 讜转诪讞讜讬 拽讜驻讛 讜诇砖谞讜转谉 诇讻诇 诪讛 砖讬专爪讜.



讜讻讬 转讬诪讗 讗讬 讛讻讬 专讘讛 谞诪讬 诇诪讛 诇讬讛 诇讗转谞讜讬讬, 讜讛讗 专讬砖 诪转讬讘转讗 讛讜讛 讻讚讗讬转讗 讘住讜祝 讛讜专讬讜转 (讬讚,讗) 讜讗专谞拽讬 砖诇 爪讚拽讛 讙讘讗讬 讛讜讛 讻讚讗诪专讬谞谉 讘讙讬讟讬谉 讘驻专拽 讛谞讬讝拽讬谉 (讙讬讟讬谉 住,讘) 讜讛讗 砖讬驻讜专讗 讚诪注讬拽专讗 讘讬 专讘讛 讜讛讚专 讘讬 专讘 讬讜住祝. 讜注讜讚 诪讗讬 砖谞讗 讙讘讬 讻讬住讬 讚讗爪讟专讬讱 诇讗转谞讜讬讬 讜诪讗讬 砖谞讗 讙讘讬 爪讬驻讬 讚讘讬 讻谞讬砖转讗 讚诇讗 讗讬爪讟专讬讱 诇讗转谞讜讬讬. 讛讬讬谞讜 讟注诪讗 诪砖讜诐 讚转谞讗 讚诪转谞讬转讗 专砖讗讬谉 讘谞讬 讛注讬专 拽转谞讬 讚诪砖诪注 注讚 讚诪住讻诪讬 讻讜诇讛讜 讗讛讗讬 砖讬谞讜讬讗, 讗讘诇 讬讞讬讚 诇讬转 诇讬讛 专砖讜转讗 诇诪注讘讚 讛讻讬谉 砖诇讗 讘专砖讜转 讗谞砖讬 讛注讬专. 讜讗驻讬诇讜 驻专谞住 讛诪诪讜谞讛 注诇 讛爪讘讜专 讗讬 讗讬讻讗 讗讞专讬谞讗 讚讙讚讜诇 讘转讜专讛 讗讜 讘讙讚讜诇讛 讻讜转讬讛 诇讬转 诇讬讛 专砖讜转讗 诇诪注讘讚 讛讻讬谉 讗诇讗 注讚 讚诪讬诪诇讱 讘讬讛 讗讜 注讚 讚诪转谞讬 诪注讬拽专讗, 讜讗诪讟讜诇 讛讻讬 讗爪讟专讬讱 专讘讛 诇讗转谞讜讬讬 诪砖讜诐 讚讛讜讛 专讘 讬讜住祝 讘讛讚讬讛, 讜讘讛讚讬讗 讗诪专讬谞谉 讘住讜祝 讛讜专讬讜转 (砖诐) 专讘 讬讜住祝 住讬谞讬 专讘讛 注讜拽专 讛专讬诐 砖诇讞讜 诇讛转诐 住讬谞讬 讜注讜拽专 讛专讬诐 讛讬 诪讬谞讬讬讛讜 注讚讬祝 砖诇讞讜 诪转诐 住讬谞讬 注讚讬祝 讛讻诇 爪专讬讻讬谉 诇诪专讬 讞讟讬讬讗. 讜讗驻讬' 讛讻讬 诇讗 拽讘讬诇 注诇讬讛 专讘 讬讜住祝 诪诇讱 专讘讛 注砖专讬谉 讜转专转讬谉 砖谞讬谉 注讚 讚谞讞 谞驻砖讬讛 讜讛讚专 诪诇讬讱 专讘 讬讜住祝, 讚讗诇诪讗 专讘 讬讜住祝 讛讜讛 讞砖讬讘 诇诪诇讜讻讬 讗诇讗 诇讗 砖讘拽 专讘讛 注谞讜转谞讜转讬讛, 讜讻讬讜谉 讚讛讜讛 专讘 讬讜住祝 讘砖谞讬 讚诪诇讬讱 专讘讛 诇讗 讛讜讛 诇讬讛 专砖讜转讗 诇专讘讛 诇砖谞讜讬讬 讻讬住 砖诇 爪讚拽讛 砖诇讗 讘专砖讜转讜 讜砖诇讗 讘专砖讜转 讗谞砖讬 讛注讬专, 讜讗诪讟讜诇 讛讻讬 讗爪讟专讬讱 诇讗转谞讜讬讬, 讗讘诇 专讘 讗砖讬 讬讞讬讚 讘讚讜专讜 讛讜讛 讻讚讗诪专讬谞谉 讘讙讬讟讬谉 (谞讟,讗) 讜讘住谞讛讚专讬谉 (诇讜,讗) 诪讬诪讜转 专讘讬 讜注讚 专讘 讗砖讬 诇讗 诪爪讬谞讜 转讜专讛 讜讙讚讜诇讛 讘诪拽讜诐 讗讞讚 讛诇讻讱 讗讬讛讜 讘诪拽讜诐 讘谞讬 讛注讬专 拽讗讬 讜诇讗 爪专讬讱 诇讗转谞讜讬讬. 讜注讜讚 讻讚诪注讬讬谞转 讘讬讛 砖驻讬专 诪讚拽讗诪专 专讘 讗砖讬 讗谞讗 讗转谞讜讬讬 谞诪讬 诇讗 爪专讬讻谞讗 讜拽讗 谞拽讬讟 诇讛 讟注诪讗 诪砖讜诐 讚讻诇 诪讗谉 讚讗转讬 讗讚注转讗 讚讬讚讬 讗转讬, 诪讻诇诇 讚专讘讛 讚讗爪讟专讬讱 诇讗转谞讜讬讬 讗讬谞讬砖 讗讞专讬谞讗 讛讜讛 讘讛讚讬讛 讚讛讜讜 讗转讜 谞诪讬 讗讚注转讗 讚讬讚讬讛. 讜讻讬 转讬诪讗 讗讬 讛讻讬 专讘讛 讙讜驻讬讛 诪讗讬 砖谞讗 讙讘讬 讻讬住讬 讚讗爪讟专讬讱 诇讗转谞讜讬讬 讜诪讗讬 砖谞讗 讙讘讬 爪讬驻讬 讚诇讗 讗爪讟专讬讱 诇讗转谞讜讬讬. 诪砖讜诐 讚讙讘讬 爪讬驻讬 讻讬讜谉 讚讻讜诇讬 注诇诪讗 谞诪讬 讛讜讜 讗转讜 讜讬转讘讬 注诇讬讛讜 讘讘讬 诪讚专砖讗, 讗砖转讻讞 讚诇讗讜 讗讬讛讜 诇讞讜讚讬讛 讛讜讛 诪砖谞讬 诇讛讜 讗诇讗 讻讜诇讛讜 讘谞讬 讛注讬专 谞诪讬 讛讜讜 诪砖谞讜 诇讛讜 讜诇讗 爪专讬讱 诇讗转谞讜讬讬, 讗讘诇 讙讘讬 讻讬住讬 讚讻讬 讛讜讛 诪砖谞讬 诇讛讜 讘讻诇 讝讬诪谞讗 讜讝讬诪谞讗 诇讗讜 诪讚注转 讗谞砖讬 讛注讬专 讛讜讛 诪砖谞讬 诇讛讜 讜讗诪讟讜诇 讛讻讬 讗爪讟专讬讱 诇讗转谞讜讬讬:



拽讘. 讜砖诪注讬谞谉 诪讬谞讛 讚讻诇 诪讬讚讬 讚拽讗讬 诇注谞讬讬 注讜诇诐 讗讬谉 注谞讬讬 讛注讬专 讘讻诇诇 注讚 讚诪砖谞讜 诇讬讛 诇注谞讬讬 讛注讬专 讗讬 谞诪讬 讚诪转谞讜 注诇讬讛 诪注讬拽专讗, 讚讗讬 住"讚 注谞讬讬 讛注讬专 谞诪讬 讘讻诇诇 注谞讬讬 注讜诇诐 谞讬谞讛讜 诇诪讛 诇讛讜 诇专讘讗 讜诇专讘 转讞诇讬驻讗 诇讗转谞讜讬讬, 诇注讘讬讚 讞讚 诇注谞讬讬 注讜诇诐 讜讛讜讜 诇讛讜 注谞讬讬 讛注讬专 讘讻诇诇, 讗诇讗 讜讚讗讬 砖诪注 诪讬谞讛 讚讗讬谉 注谞讬讬 讛注讬专 讘讻诇诇:



拽讙. 讛谞讛讜 讟讘讞讬 讚讗转谞讜 讘讛讚讬 讛讚讚讬 讚讻诇 讚注讘讬讚 讘讬讜诪讗 讚讞讘专讬讛 诇拽专注讬谞讛讜 诇诪砖讻讬讛 讗讝诇 讞讚 诪讬谞讬讬讛讜 注讘讚 讘讬讜诪讗 讚讞讘专讬讛 拽专注讬谞讛讜 诇诪砖讻讬讛 讗转讗 诇拽诪讬讛 讚专讘讗 讞讬讘讬谞讬讛讜 诇砖诇讜诪讬 诇讬讛 讚诪讬 诪砖讻讬讛 讗转讬讘讬讛 专讘 讬讬诪专 讘专 砖诇诪讬讛 (诇专讘讛) [诇专讘讗] 讜诇讛住讬注 注诇 拽讬爪讜转诐 讜诇讗 讗讛讚专 诇讬讛 讗诪专 专讘 驻驻讗 砖驻讬专 注讘讬讚 讚诇讗 讗讛讚专 诇讬讛 讛谞讬 诪讬诇讬 讛讬讻讗 讚诇讬讻讗 讗讚诐 讞砖讜讘 讗讘诇 讛讬讻讗 讚讗讬讻讗 讗讚诐 讞砖讜讘 诇讗讜 讻诇 讻诪讬谞讬讬讛讜 诇讗转谞讜讬讬 讘诇讗 讚注转讬讛. 讜讗讙讘 讗专讞讬讱 砖诪注 诪讬谞讛 讚讛讗 讚转谞讬讗 讜诇讛住讬注 注诇 拽讬爪讜转诐 讻讬 讛讗讬 讙讜讜谞讗 讛讜讗 讻讙讜谉 讚诪转谞讜 讚诪讗谉 讚注讘专 讗拽讬爪讜转讬讛讜 诪讬注谞砖 讛讻讬 讜讛讻讬. 讜砖"诪 讚讜拽讗 讛讬讻讗 讚诇讬讻讗 讗讚诐 讞砖讜讘, 讗讘诇 讛讬讻讗 讚讗讬讻讗 讗讚诐 讞砖讜讘 诇讗讜 讻诇 讻诪讬谞讬讬讛讜 诇讗转谞讜讬讬 讗诇讗 诪讚注转讬讛. 讜诪讬谞讛 讟注诪讗 讚讗讬讻讗 讗讚诐 讞砖讜讘 讛讗 诇讗讜 讛讻讬 转谞讗讬讛讜 转谞讗讛, 讜讗注"讙 讚诇讗 讛住讻讬诪讜 讻讜诇讛讜 讘谞讬 诪讗转讗 讗讛讛讜讗 转谞讗讛 讗诇讗 诪拽爪转讬讛讜 讛讜讗 讚讗转谞讜 讘讛讚讬 讛讚讚讬 讛专讬 讚讜诪讬讗 讚讛谞讛讜 讟讘讞讬 诇讚讬讚讛讜 诪讬讛转 转谞讗讛 讛讜讜. 讜讛讗讬 讗讚诐 讞砖讜讘 讚拽讗诪专讬谞谉 讚讜拽讗 转诇诪讬讚 讞讻诐 讛诪诪讜谞讛 驻专谞住 注诇 讛爪讘讜专 讻专讘讗 讘讚讜专讜, 讗讘诇 驻专谞住 砖讗讬谞讜 转诇诪讬讚 讞讻诐 讗讬 谞诪讬 转诇诪讬讚 讞讻诐 讜诇讗讜 驻专谞住 讗注"讙 讚讗转谞讜 讘诇讗 讚注转讬讛 转谞讗讬讛讜 转谞讗讛:



拽讚. 转"专 讗讬谉 诪讞砖讘讬谉 讘爪讚拽讛 注诐 讙讘讗讬 爪讚拽讛 讜诇讗 讘讛拽讚砖 注诐 讛讙讝讘专讬谉 讗祝 注驻"讬 砖讗讬谉 专讗讬讛 诇讚讘专 讝讻专 诇讚讘专 讗讱 诇讗 讬讞砖讘 讗转诐 讗转 讛讻住祝 讛谞转谉 注诇 讬讚诐 讻讬 讘讗诪讜谞讛 讛诐 注讜砖讬诐. 讜砖"诪 讚讜拽讗 讛讬讻讗 讚诪转讞讝拽讬 讘讛讬诪谞讜转讗 讗讘诇 讛讬讻讗 讚诇讗 诪转讞讝拽讬 讘讛讬诪谞讜转讗 诪住转诪讗 诪讞砖讘讬谞谉:



拽讛. 讗"专 讗诇注讝专 讗注"驻 砖讬砖 诇讜 诇讗讚诐 讙讝讘专 谞讗诪谉 讘转讜讱 讘讬转讜 讬爪讜专 讜讬诪谞讛 砖谞讗诪专 讻讬 讘讗诪讜谞讛 讛诐 注讜砖讬诐 讜讗驻讬' 讛讻讬 讻转讘 讜讬爪讜专讜 讜讬诪谞讜 讗转 讛讻住祝 讜讙讜诪专. 讜砖诪注 诪讬谞讛 讚讛讗 讚转谞讬 讗讬谉 诪讞砖讘讬谉 讘爪讚拽讛 注诐 讙讘讗讬 爪讚拽讛 讜诇讗 讘讛拽讚砖 注诐 讛讙讝讘专讬诐, 讞砖讜讘讬 讛讜讗 讚诇讗 诪讞砖讘讬谞谉 讻诪讛 砖拽诇讬 诪讛讗讬 讜讻诪讛 砖拽诇讬 诪讛讗讬 讜讻诪讛 讬讛讘讬 诇讛讗讬 讜讻诪讛 讬讛讘讬 诇讛讗讬, 讛讗 诪讬诪谞讗 诪谞讬谞谉 诇诪讞讝讬 诪讗讬 讚讗讬讻讗 讘讬讚讬讛讜:



拽讜. 讗诪专 专讘 讛讜谞讗 讘讜讚拽讬谉 诇诪讝讜谞讜转 讜讗讬谉 讘讜讚拽讬谉 诇讻住讜转 讗讬 讘注讬 转讬诪讗 住讘专讗 讜讗讬 讘注讬 转讬诪讗 拽专讗 讗讬 讘注讬 转讬诪讗 住讘专讗 讛讗讬 拽讗讬 诪讬讘讝讬 讜讛讗讬 诇讗 诪讬讘讝讬. 讻诇讜诪专 注专讜诐 拽讗 诪讬讘讝讬 讚讚讘专 讛谞专讗讛 诇讻诇 讛讜讗, 讜讗讬 讗诪专讬谞谉 讘讜讚拽讬谉 讗讞专讬讜 砖诪讗 讬砖 诇讜 讜讗讬谞讜 专讜爪讛 诇讛转讻住讜转 讚讬诇诪讗 诇讬转 诇讬讛 诪讬讚讬 讜讗讚讛讻讬 讜讛讻讬 拽讗讬 诪讬讘讝讬. 讗讘诇 专注讘 诇讗 拽讗 诪讬讘讝讬 讚诇讗讜 讚讘专 讛谞专讗讛 诇讻诇 讛讜讗, 讜谞讛讬 讚诇诪讝讜谞讬 砖注转讗 讻讬讜谉 讚讞讬讬砖讬谞谉 讚讬诇诪讗 讗讚讛讻讬 讜讛讻讬 诪住转讻谉 诇讗 讘讚拽讬谞谉 讘转专讬讛, 讗讘诇 诇诪转谞讛 诪专讜讘讛 讘讚拽讬谞谉. 讜讗讬 讘注讬 转讬诪讗 拽专讗 讛讻讗 讙讘讬 诪讝讜谞讜转 讻转讬讘 讛诇讗 驻专讜住 诇专注讘 诇讞诪讱 驻专讜住 讻转讬讘. 讜诇讗 诪砖讜诐 讚讻转讬讘 讘砖讬"谉 讚诪砖诪注 注讚 砖讬转驻专砖 诇讱 讛讚讘专 讜讬转讘讗专 砖讛讜讗 专注讘 讜讗讬谉 诇讜诪专 讚注诇 讻专讞讬谉 讛讗讬 拽专讗 讘讻讜诇讛讜 谞讜住讞讬 讚讬讬拽讬 讘住诪"讱 讻转讬讘, 讜讗诐 讻谉 诪讗讬 住讬注转讬讛 讚专讘 讛讜谞讗 诪讬谞讛, 讗讚专讘讛 转讛讜讬 转讬讜讘转讬讛 讚诪专, 讻讜诇讬 讛讗讬 诇讬砖谞讗 讘拽专讗讬 讘注诇诪讗 讘砖讬"谉 讻转讬讘 讚讻转讬讘 讜诇讗 讬驻专砖讜 诇讛诐 注诇 讗讘诇 诇谞讞诪讜 注诇 诪转, 讜讻转讬讘 (讗讬讻讛 讗,讬讝) 驻专砖讛 爪讬讜谉 讘讬讚讬讛, 讻讜诇讛讜 讘砖讬"谉, 讜讛讻讗 砖谞讬 拽专讗 讜讗讬讻转讬讘 讘住诪"讱, 砖诪注 诪讬谞讛 讚诇讗 诇讬讘注讬 驻讬专讜砖讛 讛讜讗. 讗诇讗 专讘 讛讜谞讗 讛讻讬 拽讗 讚讬讬拽, 诪讚讻转讬讘 驻专讜住 讚诪砖诪注 驻专讜住讛 诪讜注讟转 讜诇讗 讻转讬讘 讛诇讗 谞转讜谉 诇专注讘 诇讞诪讱 讚诪砖诪注 诪转谞讛 诪专讜讘讛 讻讚讻转讬讘 讚讬 诪讞住讜专讜 讗砖专 讬讞住专 诇讜, 砖"诪 讚讘爪专讬讱 讘讚讬拽讛 讛讻转讜讘 诪讚讘专, 讚诪住驻讬拽讗 诇讗 讬讛讘讬谞谉 诇讬讛 讗诇讗 驻专讜住讛 讚诪转讝谉 讘讛 诇驻讬 砖注讛 注讚 讚讘讚拽讬谞谉 讘转专讬讛. 讜拽住讘专 专讘 讛讜谞讗 拽专讗 讚谞讘讬讗讬 讘转专讬 讙讜讜谞讬 专注讘 拽讗 诪讬讬专讬, 讞讚 讚爪专讬讱 讘讚讬拽讛 讚讻转讬讘 驻专讜住 诇专注讘 诇讞诪讱 讻讚讗诪专谉, 讜讞讚 讻砖讗讬谉 爪专讬讱 讘讚讬拽讛 讚讻转讬讘 讘讬讛 (讬砖注讬讛 谞讞,讬) 讜转驻拽 诇专注讘 谞驻砖讱 讜谞驻砖 谞注谞讛 转砖讘讬注, 讚诪砖诪注 诪转谞讛 诪专讜讘讛 讚砖讘注讛 讘讛 谞驻砖讬讛.



讜专讘 讬讛讜讚讛 讗诪专 讘讜讚拽讬谉 诇讻住讜转 讜讗讬谉 讘讜讚拽讬谉 诇诪讝讜谞讜转 讗讬 讘注讬 转讬诪讗 住讘专讗 讜讗讬 讘注讬 转讬诪讗 拽专讗 讗讬 讘注讬 转讬诪讗 住讘专讗 讛讗讬 拽讗讬 诪爪讟注专 讜讛讗讬 诇讗 拽讗讬 诪爪讟注专. 讻诇讜诪专 专注讘 讛讬讻讗 讚诪讬驻谞拽 讗祝 注诇 讙讘 讚讬讛讘讬 诇讬讛 谞讛诪讗 讻诇 爪专讻讬讛 讻诇 讻诪讛 讚诇讗 讬讛讘转 诇讬讛 诇讬驻转谉 诇驻讜诐 讗转驻谞拽讜转讬讛 诇讗 讗讝讬诇 爪注专讬讛, 讜讗讬诇讜 注专讜诐 讛讬讻讗 讚诪讻住讬 讻住讜转讗 讚诪讙讬谞讗 注诇讬讛 (诪爪讜讛) [诪爪讬谞讛] 讗注"讙 讚诇讗 诪讬讻住讬 讻讚讞讝讬 诇讬讛 谞讛讬 讚讘讝讬讜谉 讗讬转 诇讬讛 爪注专讗 讘讙讜驻讬讛 诪讬讛讗 诇讬转 诇讬讛. 讗讬 谞诪讬 诪讬讬专讬 讻讙讜谉 讚诪讬讻住讬 讻讜诇讛 讻住讜转讗 讚爪专讬讱 讜诇讗 诇讘讬砖 讙诇讬诪讗 讜诇讗 诪讻住讬 住讚讬谞讗 讚讘讝讬讜谉 讗讬转 诇讬讛 爪注专讗 讚讙讜驻讬讛 诇讬转 诇讬讛. 讜讗讬 讘注讬 转讬诪讗 拽专讗 讛讻讗 讙讘讬 诪讝讜谞讜转 讻转讬讘 讛诇讗 驻专讜住 诇专注讘 诇讞诪讱 驻专讜住 讜讛讘 诇讬讛 诇讗诇转专. 讜讛讗讬 讚讻转讬讘 驻专讜住 讜诇讗 讻转讬讘 谞转讜谉 讘注谞讬 讛诪讞讝专 注诇 讛驻转讞讬诐 拽讗讬 诪讬讬专讬 讚讗讬谉 谞讝拽拽讬谉 诇讜 讗诇讗 诇诪转谞讛 诪讜注讟转, 讜讻讬 讻转讬讘 (讬砖注讬讛 砖诐) 讜谞驻砖 谞注谞讛 转砖讘讬注 讘爪谞讜注 讚讻转讬讘 讘讬讛 讚讬 诪讞住讜专讜 讗驻讬诇讜 住讜住 诇专讻讜讘 注诇讬讜 讜注讘讚 诇专讜抓 诇驻谞讬讜, 讜讙讘讬 诪讝讜谞讬 谞诪讬 讬讛讘讬谞谉 诇讬讛 诇驻讜诐 诪讗讬 讚诪讬驻谞拽 讻讚诪讬讘专专 讘讻转讜讘讜转 (住讝,讘). 讜讚讬讬拽 专讘 讬讛讜讚讛 诪讚讻转讬讘 讛诇讗 驻专讜住 诇专注讘 讜诇讗 讻转讬讘 讻讬 转专讗讛 专注讘 讜驻专砖转 诇讜 诇讞诪讱 讻讚讻转讬讘 讙讘讬 注专讜诐, 砖"诪 诇讗 讘注讬 专讗讬讛, 讜讚讬拽讗 谞诪讬 诪讚讻讜诇讬讛 诇讬砖谞讗 讻转讬讘 讘砖讬"谉 讜讛讻讗 讻转讬讘 讘住诪"讱 砖"诪 诇讛讻讬 砖谞讬 讘讬讛 讚诇讗 诇砖转诪注 诪讬谞讬讛 讚讘注讬 驻讬专讜砖. 讜讛讻讗 讙讘讬 注专讜诐 讻转讬讘 讻讬 转专讗讛 注专讜诐 讜讻住讬转讜. 注讚 砖讬专讗讛 诇讱 讘讘讬专讜专 砖讛讜讗 爪专讬讱 诇讻讱. 转谞讬讗 讻讜转讬讛 讚专讘 讬讛讜讚讛 讗诪专 讻住讜谞讬 讘讜讚拽讬谉 讗讞专讬讜 驻专谞住讜谞讬 讗讬谉 讘讜讚拽讬谉 讗讞专讬讜. 讜讻谉 讛诇讻转讗. 讜讚讜拽讗 讛讬讻讗 讚诪讬讻住讬 讻住讜转讗 讚诪讙谞讗 注诇讬讛 诪爪注专讗 讚讙讜驻讬讛 讗讘诇 讛讬讻讗 讚诇讗 诪讬讻住讬 讻住讜转讗 讚诪讙谞讗 注诇讬讛 诪爪注专讗 讚讙讜驻讬讛 讗讬谉 讘讜讚拽讬谉 讗讞专讬讜, 讜讻诇 砖讻谉 讛讬讻讗 [讚讗讬讻讗] 转专转讬:



拽讝. 转谞谉 讛转诐 讗讬谉 驻讜讞转讬谉 诇注谞讬 讛注讜讘专 诪诪拽讜诐 诇诪拽讜诐 诪讻讻专 讘驻讜谞讚讬讜谉 诪讗专讘注 住讗讬谉 讘住诇注 诇谉 谞讜转谞讬谉 诇讜 驻专谞住转 诇讬谞讛 砖讘转 谞讜转谞讬谉 诇讜 诪讝讜谉 砖诇砖 住注讜讚讜转 诪讗讬 驻专谞住转 诇讬谞讛 讗诪专 专讘 驻驻讗 驻讜专讬讗 讜讘讬 住讚讬讗. 讜讛讗讬 讻讻专 讘驻讜谞讚讬讜谉 诪讗专讘注 住讗讬谉 讘住诇注 讚拽转谞讬, 讗注"讙 讚讛讗讬 讞讜砖讘谞讗 诇驻诇讙讜 拽讘讗 住诇讬拽 讛讗 (讻讘专) [讻讻专] 诪讬讛转 诇讗讜 驻诇讙讜 拽讘讗 讛讜讬, 讚讞谞讜谞讬 讚讝讗讘讬谉 讗专讘注 住讗讬谉 讘住诇注 讚讛讜讛 诇讬讛 讞爪讬 拽讘 讘驻讜谞讚讬讜谉 讜讟专讞 讘讬讛 讘讙讜驻讬讛 讜讘诪诪讜谞讬讛 注讚 讚注讘讬讚 诇讬讛 谞讛诪讗 诇讗讜 讘讚诪讬 讞讬讟讬 讝讗讘讬谉 诇讬讛, 讗诇讗 讛讗讬 讻讻专 讘驻讜谞讚讬讜谉 讚拽转谞讬 诇讘转专 讚诪驻拽讬谞谉 诪讬谞讬讛 诪讞爪讛 诇讞谞讜谞讬 讛讜讗, 讚讛讜讛 诇讬讛 讛讗讬 讻讻专 专讬讘注讗 讚拽讘讗, 讻讚讗住讬拽谞讗 讘驻专拽 讻讬爪讚 诪砖转转驻讬谉 (注讬专讜讘讬谉 驻讘,讘) 讙讘讬 注讬专讜讘. 转讚注 讚讛讗 讘转专讜讬讬讛讜 讻讻专 讘驻讜谞讚讬讜谉 诪讗专讘注 住讗讬谉 讘住诇注 拽转谞讬. 讜讘讬专讜砖诇诪讬 讚讬讬拽 诇讛 诪讚诇讗 讬讛讘讬谞谉 诇讬讛 讘讙讜专谉 讟驻讬 诪讞爪讬 拽讘 砖诪注 诪讬谞讛 讻讻专 讚讛讻讗 诇讗讜 讞爪讬 拽讘 讛讜讗 讜讗注"讙 讚诪住讬拽 讘讛 讛转诐 爪讗 诪讛谉 砖诇讬砖 诇讬爪讬讗讛 讛讜讗 讻讬 讟注诪讗 讚诪讗谉 讚讗诪专 讙讘讬 注讬专讜讘 (注讬专讜讘讬谉 砖诐) 爪讗 诪讛谉 砖诇讬砖 诇讞谞讜谞讬 讜诇讗 拽砖讬讗 讛讗 讚讬讛讬讘 诇讬讛 讘注诇 讛讘讬转 爪讬讘讬 讜讛讗 讚诇讗 讬讛讬讘 讘注诇 讛讘讬转 爪讬讘讬. 讛诇讻讱 讛讗 讚拽转谞讬 住讜驻讗 砖讘转 谞讜转谞讬谉 诇讜 诪讝讜谉 砖诇砖 住注讜讚讜转 诪住转讘专讗 转诇转讗 讻讻专讜转 讬讛讘讬谞谉 诇讬讛, 讻诇 讞讚 诪讬谞讬讬讛讜 诪讻讻专 讘驻讜谞讚讬讜谉 诪讗专讘注 住讗讬谉 讘住诇注 讚讛讜讛 诇讬讛 拽讘讗 谞讻讬 专讬讘注讗 诇砖诇砖 讻讻专讜转, 讚讻讬讜谉 讚讗砖诪讜注讬谞谉 专讬砖讗 讚讬讛讘讬谞谉 诇讬讛 诇讞讚讗 住注讜讚转讗 讞讚 讻讻专 诪诪讬诇讗 砖诪注转 讚讻讬 讬讛讘讬谞谉 诇讬讛 砖诇砖 住注讜讚讜转 转诇转讗 讻讻专讜转 讛讜讗 讚讬讛讘讬谞谉 诇讬讛:



拽讞. 转谞讗 讗诐 讛讬讛 注谞讬 讛诪讞讝专 注诇 讛驻转讞讬诐 讗讬谉 谞讝拽拽讬谉 诇讜. 讜讚讜拽讗 诇诪转谞讛 诪专讜讘讛 讗讘诇 谞讝拽拽讬谉 诇讜 诇诪转谞讛 诪讜注讟转, 讚讗诪专讬谞谉 讛讛讜讗 注谞讬 讚讛讜讛 诪讞讝专 注诇 讛驻转讞讬诐 讗转讗 诇拽诪讬讛 讚专讘 驻驻讗 诇讗 讗讬讝讚拽拽 诇讬讛 讗诪专 诇讬讛 专讘 住驻专讗 讘专讬讛 讚专讘 讬讬讘讗 诇专讘 驻驻讗 讗讬 诪专 诇讗 诪讝讚拽拽 诇讬讛 讗讞专讬谞讬 谞诪讬 诇讗 诪讝讚拽拽讬谉 诇讬讛 诇讬诪讜转 讗"诇 讜讛讗 转谞讬讗 讗讬谉 谞讝拽拽讬谉 诇讜 讗"诇 讗讬谉 谞讝拽拽讬谉 诇讜 诇诪转谞讛 诪专讜讘讛 讗讘诇 谞讝拽拽讬谉 诇讜 诇诪转谞讛 诪讜注讟转. 讜讻谉 讛诇讻转讗:



拽讟. 讗诪专 专讘 讗住讬 诇注讜诇诐 讗诇 讬诪谞注 讗讚诐 注爪诪讜 诇爪讚拽讛 诪砖诇讬砖讬转 讛砖拽诇 讘砖谞讛 砖谞讗' 讜讛注诪讚谞讜 注诇讬谞讜 诪爪讜转 诇转转 砖诇讬砖讬转 讛砖拽诇 讘砖谞讛 诇注讘讜讚转 讘讬转 讗诇讛讬谞讜:



拽讬. 讗诪专 专讘 讗住讬 砖拽讜诇讛 爪讚拽讛 讻谞讙讚 讻诇 讛诪爪讜转 讻诇谉 砖谞讗诪专 讜讛注诪讚谞讜 注诇讬谞讜 诪爪讜转 诪爪讜讛 诇讗 谞讗诪专 讗诇讗 诪爪讜转:



拽讬讗. 讗诪专 专讘讬 讗诇注讝专 讙讚讜诇 讛诪注砖讛 讗转 讞讘讬专讜 讜讛讻讜驻讛讜 诇爪讚拽讛 讬讜转专 诪谉 讛注讜砖讛 砖谞讗诪专 讜讛讬讛 诪注砖讛 讛爪讚拽讛 砖诇讜诐 讜讙讜', 注讜砖讛 诇讗 谞讗诪专 讗诇讗 诪注砖讛. 讗诪专 诇讛讜 专讘讗 诇讘谞讬 诪讞讜讝讗 注砖讜 讗讛讚讚讬 讻讬 讛讬讻讬 讚诇讬讛讜讬 诇讬讻讜 砖诇诪讗:





转讜住驻讜转 专讬"讚

(讛) 诪讻讻专 讘驻讜谞讚讬讜谉 讻讜' 讻' 讛诪讜专讛 讜讛讞谞讜讜谞讬 砖讛讜讗 讟讜讞谉 讜讗讜驻讛 讜诪讜讻专 讘砖讜拽 讜诪砖转讻专 诪讞爪讛 讛专讬 谞讜转谉 讻讻专 砖诇 专讜讘注 讛拽讘 讘驻讜谞讚讬讜谉 讜住讘专转讬 诇讜诪专 讚讚讜拽讗 讙讘讬 注讬专讜讘 诪砖注专讬谞谉 讛讻讬 讻讚讗诪专讬' 讘驻' 讻讬爪讚 诪砖转转驻讬谉 讜讙讘讬 诪砖专讛 讗转 讗砖转讜 注"讬 砖诇讬砖 讘驻' 讗注"驻 砖讛拽诇讜 讞讻诪讬诐 讙讘讬 注讬专讜讘 讜讙诐 讘诪砖专讛 砖讬注专讜 讘注谞讬 砖讘讬砖专讗诇 讻讚讗诪专讬' 讛转诐 讘诪转谞讬' 专讘讗 讗诪专 讘注谞讬 砖讘讬砖专讗诇 讗讘诇 讘注谞讬 讛注讜讘专 诪诪拽讜诐 诇诪拽讜诐 讞爪讬 拽讘 诪诪砖 讬讛讘讬谞谉 诇讬讛 诇砖转讬 住注讜讚讜转 讚讛讜讬 讬"讘 讘爪讬诐 砖讛专讬 住注讜讚讛 讘讬谞讜谞讬转 讛讬讗 讻"讗 讘爪讬诐 讜诪讞爪讛 讻讚讬诇驻讬' 诪注讜诪专 诇讙诇讙讜诇转 讜讗诪专讬' 讘驻专拽 讻讬爪讚 诪砖转转驻讬谉 砖讝讜 讛讬讗 诪讚讛 讘讬谞讜谞讬转 诇讻诇 讗讚诐 讜讛讗讜讻诇 讘诪讚讛 讝讜 讛讜讗 讘专讬讗 驻讞讜转 诪讻谉 诪拽讜诇拽诇 讘诪注讬讜 讜讚讬 砖谞驻讞讜转 诇注谞讬 注讚 砖砖讛 讘爪讬诐 讘住注讜讚讛 讗讞转 讜讘讛讛讜讗 驻讬专拽讗 谞诪讬 转谞谉 讗讬谉 驻讜讞转讬谉 诇注谞讬讬诐 讘讙讜专谉 诪讞爪讬 拽讘 讞讬讟讬诐 讻讜' 讜砖讗专 讻诇 讛驻讬专讜转 讻讚讬 砖讬诪讻专诐 讜讬拽讞 讘讛谉 诪讝讜谉 砖转讬' 住注讜讚讜转 讛讜讗 讗讘诇 讗讞专讬 讻谉 讛转讘讜谞谞转讬 砖讬驻讛 驻讬专砖 讛诪讜专讛 讚专讬砖讗 诪讬讬专讬 讘讞讬讟讬诐 讜住讬驻讗 讘讻讻专 讜讛讞讟讬诐 爪专讬讻讬诐 讟讞讬谞讛 讜注爪讬诐 讜讙诐 讛讞谞讜讜谞讬 爪专讬讱 诇讛砖转讻专 讜讙诐 讘讬专讜砖' 讛转诐 讘住讜祝 驻讗讛 讛讻讗 讗转 讗诪专 讗讬谉 驻讜讞转讬谉 诇注谞讬讬诐 讘讙讜专谉 讻讜' 讜讛讻讗 讗转 讗诪专 讗讬谉 驻讜讞转讬谉 诇注谞讬 讛注讜讘专 讻讜' 爪讗 诪讛谉 诪讞爪讛 诇讬爪讬讗讛. 驻讬' 诪转诪讛 讛讬讻讬 诪砖注专 转谞讗 讞爪讬 拽讘 讘讬谉 讘讞讟讬' 讘讬谉 讘驻转 注砖讜讬' 讜诪转专抓 讚讛讗讬 讚转谞讬 诪讻讻专 讘驻讜谞讚讬讜谉 讗讞专 砖讛讜爪讗转讛 诪讞爪讛 诇讞谞讜讜谞讬 砖讬讘讜讗 专讘讬注 拽讘:





砖讬讟讛 诪拽讜讘爪转

讛讬讻讗 讚讗讬讻讗 讗讚诐 讞砖讜讘. 砖讛讜讗 转诇诪讬讚 讞讻诐 讜诪诪讜谞讛 驻专谞住 注诇 讛爪讘讜专. 谉' 诪讬讙砖. 讛"专 讬讛讜谞转谉 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 讗讬谉 驻讜讞转讬谉 讻讜' 讗讘诇 讻讻专 讗讬谉 谞讜转谞讬谉 诇讜 讜诇讻讱 谞讜转谞讬谉 诇讜 讘' 住注讜讚讜转 讻讜' 讜讗讞转 诇诪讞专 讚讻讬 讗讝讬诇 讻讜' 注讻"诇 讻爪"诇:


讘讗"讚 讗讘诇 讗讬谉 诇驻专砖 讚讛讟注诐 讻讜' 讛讬讛 诇讬转谉 诇讜 讙' 住注讜讚讜转 讻讬 讙诐 讘诇讬诇讛 讻讜' 注讻"诇 讜诇讗 拽砖讬讗 诇讛讜 讻讬讜谉 讚讘诇讬诇讛 砖谞讬转 讗祝 讻砖讬讙讬注 讘讬谉 讬讛讜讚讬诐 诇讗 讬转谞讜 诇讜 讗"讻 讙诐 诇诪讞专 砖谞讬 诇讗 讬讛讬讛 诇讜 诪讛 诇讗讻讜诇 讜讬转谞讜 诇讜 注讜讚 住注讜讚讛 专讘讬注讬转 讚讗讬 讛讜讛 诇诪讬讞砖 注讜讚 诇诪讞专 砖谞讬 讗"讻 讗讬谉 诇讚讘专 住讜祝 讜拽"诇:


讘讚"讛 砖讘转 谞讜转谞讬谉 讻讜' 讛讬讬谞讜 讘诇讗 讗讜转讛 住注讜讚讛 砖讬砖 诇讜 诇讗讻讜诇 诪讬讚 讻讜' 注讻"诇 讚讛讱 住注讜讚讛 砖讗讜讻诇 诪讬讚 讘砖讞专讬转 讛讬讬谞讜 讚诪诇讜讜讬谞讗 诇讛 讘讛讚讬讛 讜诇讗 讞砖 诇诪讬讞砖讘讛 讗讘诇 讘讛讱 讚诪讬 砖讬砖 诇讜 诪讝讜谉 讬"讚 住注讜讚讜转 驻专讬讱 砖驻讬专 讗讬 诇专讘谞谉 讞诪讬住专 讻讜' 讻讬讜谉 讚诪讬讬专讬 讘注谞讬讬 讛注讬专 讗诪讗讬 诇讗 讞砖讬讘 讛讱 住注讜讚讛 砖讗讜讻诇 诪讬讚 讘讛讚讬讬讛讜 讜讚讜"拽:


讘讗"讚 讜讗"转 砖讘转 讗诪讗讬 谞讜转谞讬谉 诇讜 讙' 讻讜' 讜讛讗 讛讱 诪转谞讬' 专"注 讻讜' 注讻"诇 讜诇讬讻讗 诇讗拽砖讜讬讬 讚诪讬 讛讻专讬讞 讗讜转诐 诇驻专砖 讚讘' 住注讜讚讜转 谞讜转谞讬谉 诇讜 讘注"砖 讗讞转 诇诇讬诇 砖讘转 讜讗讞转 诇砖讘转 砖讞专讬转 讚讗讬诪讗 讚讗讬谉 谞讜转谞讬谉 诇讜 讘注"砖 讻"讗 诇诇讬诇 砖讘转 讜住注讜讚讛 砖谞讬讛 砖诇讗 讬讛讬讛 讗讝讬诇 专讬拽谉 讗讬谞讜 爪专讬讱 讘砖讘转 讜拽讜砖讟讗 讛讜讗 讚讘砖讘转 谞讜转谞讬谉 诇讜 讙' 住注讜讚讜转 讗讞讚 诇砖讞专讬转 讜讗讞讚 诇诪讜爪"砖 讜讗讞讚 讚诇讗 讗讝讬诇 专讬拽诐 讜讬注砖讛 砖讘转讜 讞讜诇 讻专"注 讜讬"诇 讚诪砖诪注 诇讬讛 讚谞讜转谞讬谉 诇讜 讘注"砖 讘' 住注讜讚讜转 讻诪讜 讘讻诇 砖讗专 讬诪讬 讛砖讘讜注 讚讗诇"讻 诇讗 诇讬砖转诪讬讟 谞诪讬 诇诪讬转谞讬 讘诪转谞讬' 讚讘注"砖 讗讬谉 谞讜转谞讬谉 诇讜 专拽 住注讜讚讛 讗讞转 讙诐 诪转讜讱 讛住讜讙讬讗 讚驻' 讻诇 讻转讘讬 诪讜讻讞 讚谞讜转谞讬谉 诇讜 讘砖讘转 住注讜讚讛 讗讞转 讬转讬专讛 诇讻讘讜讚 砖讘转 讜讚讜"拽:





诪讛专砖"讗 - 讞讬讚讜砖讬 讗讙讚讜转

讗讬谉 诪讞砖讘讬谉 讻讜'. 讗注"驻 砖讗讬谉 专讗讬讛 诇讚讘专 讝讻专 讜讻讜'. 讻转讘讜 讛转讜住' 讚专讗讬讛 讙诪讜专讛 讗讬谞讛 讚砖讗谞讬 讛转诐 砖讛讬讜 爪讚讬拽讬诐 讙诪讜专讬诐 注讻"诇 诇讗 谞讬讞讗 诇讛讜 讚拽讗讬 讝讻专 诇讚讘专 讗讚诇注讬诇 诪讬谞讬讛 讗讙讘讗讬 爪讚拽讛 讻驻专砖"讬 讗诇讗 讚拽讗讬 谞诪讬 讗讜诇讗 讘讛拽讚砖 讻讜' 讚住诇讬拽 诪讬谞讬讛 讜诪砖讜诐 砖讛讬讜 爪讚讬拽讬诐 讙诪讜专讬诐 讜专"诇 讻讬 讛讻转讜讘 诪注讬讚 注诇讬讛诐 讚诇讻讱 诇讗 讬讞砖讘讜 注诪讛诐 讻讬 爪讚讬拽讬诐 讙诪讜专讬诐 讛讬讜 讜讘讜讚讗讬 讘讗诪讜谞讛 讛讬讜 注讜砖讬谉 讜拽"诇:


讗注"驻 砖讬砖 诇讗讚诐 讙讝讘专 谞讗诪谉 讻讜'. 讬爪讜专 讜讬诪谞讛 砖谞讗诪专 讜讬爪讜专讜 讜讬诪谞讜 讻讜'. 讗驻砖专 砖讛讜讗 诪讟注诐 砖诇讗 讬讛讬讛 专砖讜转 诇诪讝讬拽讬诐 注诇讬讛诐 讻讚讗诪专讬谞谉 讘驻专拽 讻诇 讛讘砖专 讻诇 诪讬诇讬 讚爪讬讬专 讜讞转讬诐 讜诪谞讜讬 讻讜' 讜拽"诇:


讛诇讗 驻专讜住 诇专注讘 诇讞诪讱 讘砖讬"谉 讻转讬讘 驻专讜住 讜讙讜' 讘讻诇 讛住驻专讬诐 砖诇谞讜 讗讬谞讜 讻转讜讘 讘砖讬"谉 专拽 驻专住 讘住诪"讱 讙诐 讘讬诇拽讜讟 讻诇 讝讛 讗讬谞讜 讜讗讬 讙专住讬谞谉 讛讻讗 驻专讜住 诇专注讘 诇讞诪讱 讘砖讬"谉 拽专讬 驻专讜砖 讻讜' 讜诇拽诪谉 讙专住讬谞谉 驻专讜住 诇讗诇转专 讻讚讻转讬讘 讛转诐 讻讜' 谞讬讞讗 讜讚讜"拽:


诇讗 讗讝讚拽拽 诇讬讛 专讘 驻驻讗 讻讜'. 驻讬专砖讜 讘转讜住' 专讘 驻驻讗 讙讘讗讬 讛讬讛 讜诇讗 谞转谉 诇讜 诪谉 讛拽讜驻讛 讻讜' 注讻"诇 诪砖讜诐 讚讘讻诪讛 讚讜讻转讬谉 讗砖讻讞谉 注谞讬讬诐 砖讞讝专讜 注诇 讛驻转讞讬诐 讜讛讬讬谞讜 砖讻诇 讘注诇 讘讬转 谞讜转谉 诇讜 诪砖诇讜 讜专讘 驻驻讗 砖诇讗 讛讬讛 谞讜转谉 诇讜 讛讬讬谞讜 诪谉 讛拽讜驻讛 讻讚专讱 砖谞讜转谞讬谉 诇砖讗专 讘谞讬 讛注讬专 讻讚讗诪专讬谞谉 诇注讬诇 诇讗 讛讬讛 谞讜转谉 诇讜 讻讬讜谉 砖讛讜讗 诪讞讝专 注诇 讛驻转讞讬诐 讜诇讗 讘讗 诇讙讘讗讬诐 砖讬转谞讜 诇讜 诪谉 讛拽讜驻讛 讜讗诪专 诇讬讛 专讘 住诪讗 砖讗讞专讬诐 诇讗 讬讚注讜 讘讜 砖诪谉 讛拽讜驻讛 诇讗 谞转谉 诇讜 讗诇讗 砖讬住讘专讜 砖讗祝 诪砖诇讜 诇讗 谞转谉 诇讜 讜诇讗 讬转谞讜 诇讜 讙诐 讛诐 诪砖诇讛诐 讜讬诪讜转 讘专注讘 讗诇讗 砖讚讘专 诪讜注讟 讬转谉 诇讜 讙诐 诪谉 讛拽讜驻讛 讜讗讝 讬转谞讜 诇讜 讙诐 讗讞专讬诐 诪砖诇讛诐 讜拽"诇:


讗诇 讬诪谞注 讗讚诐 注爪诪讜 诪砖诇讬砖 讛砖拽诇 讻讜'. 讗注"讙 讚诇注谞讬谉 拽专讘谞讜转 讘注讬 讞爪讬 砖拽诇 讘讻诇 砖谞讛 拽讗诪专 讛讻讗 讚爪讚拽讛 讚诪讬讗 讟驻讬 诇拽讚讜砖转 讘讚拽 讛讘讬转 讚讛讜讬 拽讚讜砖转 讚诪讬诐 讜住讙讬 讘砖诇讬砖 讛砖拽诇:


砖拽讜诇讛 爪讚拽讛 讻谞讙讚 讻诇 讛诪爪讜转 讻讜'. 注"驻 诪讛 砖讗诪专讜 诇拽诪谉 讻诇 讛诪注诇讬诐 注讬谞讬讜 诪谉 讛爪讚拽讛 讻讗诇讜 注讜讘讚 注讻讜"诐 砖讛讬讗 砖拽讜诇讛 讻谞讙讚 讻诇 讛诪爪讜转 讜讛讜讗 砖讛谞讜转谉 爪讚拽讛 讛拽讘"讛 诪砖诇诐 诇讜 讻诪"砖 诪诇讜讛 讛' 讞讜谞谉 讚诇 讜讙讜' 讜讛诪注诇讬诐 诪诇转谞讛 讬砖 诇讜 诇讘 讘诇讬注诇 诇讗诪专 砖讗讬谉 诪讬 砖讬砖诇诐 诇讜 讜讛专讬 讛讜讗 讻讻讜驻专 讘讛' 讜诪讜讚讛 讘讗诇讛讬 讝讛讘 讜讻住祝:


讙讚讜诇 讛诪注砖讛 讻讜' 诪注砖讛 讛爪讚拽讛 讜讙讜'. 讚诇讙讘讬 讛谞讜转谉 诇讗 拽讗诪专 讗诇讗 讛砖拽讟 讜讘讟讞 讜诇讙讘讬 诪注砖讛 拽讗诪专 砖诪讘讬讗 砖诇讜诐 讜讙讚讜诇 讛砖诇讜诐 讜讻讚讗诪专讬谞谉 讘注诇诪讗 讜注谞讬谉 讛砖诇讜诐 讛讜讗 砖诇诪讗 诪诪诇讻讜转讗 讚讗讬 诇讗讜 讘讗讬谉 注讻讜"诐 讜谞讜讟诇讬谉 讻讚诪住讬拽 讘注讜讘讚讗 讚专讬讘"讝 讜注讬"诇 讚诪注砖讛 讛爪讚拽讛 讗讬谉 讻讗谉 专拽 砖诇讜诐 诪诪诇讻讜转讗 讻讬讜谉 砖讗讬谞讜 谞讜转谉 专拽 注"讬 讻驻讬讬讛 讜转诇讛 讝讛 讘诪注砖讛 讜诇讗 讘注讜砖讛 诇驻讬 砖讙讚讜诇 讛诪注砖讛 讬讜转专 诪谉 讛注讜砖讛 讗讘诇 注讘讜讚转 讛爪讚拽讛 讛讙诪讜专讛 砖谞讜转谞讬谉 诪讚注转 讜专爪讜谉 讘诇讬 讻驻讬讬讛 讬砖 诇讜 讚讘专 谞讜住祝 讚讛讬讬谞讜 讛砖拽讟 诪诪诇讻讜转讗 讜讙诐 讘讟讞讜谉 讟讜讘 砖讬砖 诇讜 诪讬 砖讬砖诇诐 诇讜 讜拽"诇:


诇讗 讝讻讛 讜注谞讬讬诐 诪专讜讚讬诐 讻讜'. 讚讛讬讬谞讜 讞讬诇 讛诪诇讱 讛专讜讚讬诐 讘注诐 转讻谞讬住谉 诇讘讬转 诪讛 砖讛讟讬诇 讛诪诇讱 注诇讬讱 诇转转 诇讛诐 诪讝讜谞讜转 讜专砖"讬 驻讬专砖 讘注"讗 讜拽"诇:


注讻砖讬讜 砖讗讬谉 讘"讛 拽讬讬诐 讗诐 注讜砖讬谉 爪讚拽讛 诪讜讟讘 讻讜'. 讚讗讻讬诇转 注谞讬讬诐 讛讬讗 转讞转 讗讻讬诇转 诪讝讘讞 讻诪"砖 驻转讞 讘诪讝讘讞 讜住讬讬诐 讘砖诇讞谉 讘讝诪谉 砖讘讛诪"拽 拽讬讬诐 诪讝讘讞 诪讻驻专 讜注讻砖讬讜 讛砖诇讞谉 诪讻驻专 讻诪驻讜专砖 讘驻专拽 讞"讛 注"砖:


讜讗注驻"讻 谞讞砖讘 诇讛谉 诇爪讚拽讛 讻讜'. 诪驻谞讬 砖注讻讜"诐 谞讜讟诇讬谉 诪谉 讛注砖讬专 转讞转 讛注谞讬 讜拽"诇:





诪讛专"诐

转讜住' 讚"讛 讜讗注"驻 砖讗讬谉 专讗讬讛 诇讚讘专 讜讻讜' 讚砖讗谞讬 讛转诐 砖讛讬讜 爪讚讬拽讬诐 讙诪讜专讬诐. 讛讗 讚诇讗 专爪讜 讛转讜住' 诇驻专砖 讻驻讬专讜砖 专砖"讬 诪砖讜诐 讚诇驻讬专讜砖 专砖"讬 讚诪驻专砖 讚讛转诐 讚诇讗 讬讞砖讘讜 注诐 讛讗谞砖讬诐 讜讙讜' 讛讬讛 诪讟注诐 砖讗讬 讗驻砖专 诇注诪讜讚 注诇 讛讞砖讘讜谉 诇讗 讬转讬讬砖讘 讛驻住讜拽 讚诪砖诪注 诪讬谞讬讛 讚讛讟注诐 砖诇讗 讛讬讜 诪讞砖讘讬谉 注诐 讛讗谞砖讬诐 讗砖专 讬转谞讜 讛讻住祝 讜讻讜' 讛讬讛 诪讟注诐 砖讛诐 谞讗诪谞讬诐 讻讚讻转讬讘 讻讬 讘讗诪讜谞讛 讛诐 注讜砖讬诐 讜拽"诇:


讚"讛 讗讬谉 驻讜讞转讬谉 讜讻讜' 讜讻谉 诪砖诪注 诪讚拽讗诪专 诇谉 谞讜转谞讬谉 驻专谞住转 诇讬谞讛 讜讻讜' 讗讘诇 讻讻专 讗讬谉 谞讜转谞讬谉 诇讜 讜诇讻讱 谞讜转谞讬谉 诇讜 砖转讬 住注讜讚讜转 砖讬讗讻诇 讗讞转 讘诇讬诇讛 讜讗讞转 诇诪讞专 讚讻讬 讗讝讬诇 诇讗讜 讘专讬拽谉 讗讝讬诇 讻谉 爪"诇 讜讛驻讬专讜砖 讛讜讗 讚诪住转诪讗 讘砖讞专讬转 诇注转 讛住注讜讚讛 讘讗 讛注谞讬 诇转讜讱 讛注讬专 讚讗讝 诪讞诇拽讬谉 讛转诪讞讜讬 讜谞讜转谞讬诐 诇讜 讗讝 砖转讬 住注讜讚讜转 讜讗讞转 讬砖 讘讬讚讜 讻讘专 砖讛讘讬讗 注诪讜 讜讗"讻 讬砖 讘讬讚讜 砖诇砖 讜讗讜讻诇 讗讞转 诪讬讚 诇住注讜讚转 砖讞专讬转 讜讗讞转 讬讗讻诇 讘诇讬诇讛 讜讗讞转 讬讜诇讬讱 注诪讜 诇诪讞专 讚讻讬 讗讝讬诇 诇讗讜 讘专讬拽谉 讗讝讬诇 讜讬讘讗 讙"讻 诇诪讞专 诇讝诪谉 讛住注讜讚讛 诇注讬专 讗讞专转 讜讬讞讝专讜 讜讬转谞讜 诇讜 砖转讬 住注讜讚讜转 讜讬讗讻诇 讗讞转 诪讬讚 讜讗讞转 讘诇讬诇讛 讜讗讞转 讬讜诇讬讱 注诪讜 诇诪讞专 讜讻谉 诇注讜诇诐 讜讗驻讬诇讜 讻砖讗讬谞讜 诇谉 讘注讬专 讛讝讗转 专拽 讛讜诇讱 诇讜 诇注讬专 讗讞专转 诇诇讜谉 砖诐 讜讗诐 讻谉 讬讜诇讬讱 诪讻讗谉 注诪讜 砖转讬 住注讜讚讜转 诪讻诇 诪拽讜诐 讻砖讬讘讗 诇注讬专 讛讗讞专转 诇注转 讛注专讘 讙诐 砖诐 诇讗 讬转谞讜 讘诇讬诇讛 砖讜诐 讻讻专 讜讬爪讟专讱 注"讻 诇讗讻讜诇 讗讞转 诪讛砖转讬诐 砖讘讬讚讜 砖讛讘讬讗 注诪讜 讜讗讞转 讬砖讗专 讘讬讚讜 诇诪讞专 注讚 讝诪谉 讛住注讜讚讛 讜讛讞诇讜拽讛 讜讬转谞讜 诇讜 砖谞讬诐 讜讬讛讬讜 砖诇砖 注诐 讗讜转讛 砖讻讘专 讘讬讚讜 讜讬讗讻诇 讗讞转 诪讬讚 讜讗讞转 讘诇讬诇讛 讜讗讞转 诇诪讞专 讚讻讬 讗讝讬诇 诇讗讜 讘专讬拽谉 讗讝讬诇 讜讻谉 诇注讜诇诐 讜拽"诇:


讚"讛 诇讗 讗讬讝讚拽讬拽 诇讬讛 讜讻讜' 讜讗诪专 诇讬讛 专讘 住诪讗 讗讬 诪专 诇讗 讗讬讝讚拽讬拽 诇讬讛 诇转转 诪谉 讛拽讜驻讛 讻讚讬 住注讜讚讛 拽讟谞讛. 专"诇 讚讘专 诪讜注讟 讻诇 砖讻谉 砖讙诐 讗讞专讬诐 诇讗 讬转谞讜 诇讜 讜讻讜' 讻谉 谞"诇 砖讻爪"诇:





讞讻诪转 砖诇诪讛

讙诪' 诇转转 注诇讬谞讜 砖诇讬砖讬转 讻讜' 讻爪"诇:


专砖"讬 讘讚"讛 讜诇讗 讗讝拽讬拽 诇讬讛 讗驻讬' 诇驻专讜住讛 讻爪"诇:





专砖"砖

讙诪专讗 讛谞讛讜 讟讘讞讬 讚注讘讚讬 讻讜'. 讻爪"诇 讜讻"讛 讘专讬"祝 讜专讗"砖:



砖诐 讛诇讗 驻专讜砖 诇专注讘 诇讞诪讱 讻讜'. 注讬' 讘注"讬 讙"讗 讬讜转专 谞讻讜谞讛:





讛讙讛讜转 讬注讘"抓

讙诪' 住讚讬讗. 谞状讘 谞状诇 讛讜讗 讻诪讜 住注讚讬讗 砖砖讜讻讘 讜谞砖注谉 注诇讬讜 讻诪"砖 [砖讘转 拽讬状讟 讗] 诪讝讬讙谞讗 专讬砖讬 讗讘讬 住讚讬讗. 讜注讬状谉 诪讜讘诇注转 讻诪讜 讝讬专讗 讝注讬专讗:


砖诐 讙讚讜诇 讛诪注砖讛 讻讜'. 谞"讘 诇驻讬 砖讟讜专讞 讜住讜讘诇 注诇讘讜谞讜转 诪谉 讛谞讙讘讬诐 注诇 讬讚讜. 讜爪注专讗 讚讙讜驻讗 讜讘讝讬讜谞讬讛 讻讘讚 诇讬讛 诇讗谞砖 诇住讘讜诇 诪诪诪讜谞讬讛:





讘谉 讬讛讜讬讚注

诇职注讜止诇指诐 讗址诇 讬执诪职谞址注 讗指讚指诐 注址爪职诪讜止 诪执诇旨指转值转 砖讈职诇执讬砖讈执讬转 讛址砖旨讈侄拽侄诇 讘旨址砖旨讈指谞指讛 (谞讞诪讬讛 讬, 诇讙). 谞专讗讛 诇讬 讘住"讚 讟注诐 诇职砖讈职诇执讬砖讈执讬转 讛址砖旨讈侄拽侄诇 注诇 砖诇砖讛 讚讘专讬诐 讛注讜诇诐 注讜诪讚 注诇 讛转讜专讛 讜注诇 讛注讘讜讚讛 讜注诇 讙诪讬诇讜转 讞住讚讬诐 (诪砖谞讛 讗讘讜转 讗, 讘) 讜讛谉 讛谉 讛谞拽专讗讬诐 讘诇砖讜谉 讞讻诪讬诐 '拽讜诇 爪讜诐 诪诪讜谉' 讜讛讗讚诐 谞拽专讗 注讜止诇指诐 拽指讟指谉 讙诐 讛讜讗 注讜诪讚 注诇 砖诇砖讛 讛谞讝讻专 砖讛诐 '爪讜诐 拽讜诇 诪诪讜谉' 讜谞诪爪讗 讙诪讬诇讜转 讞住讚讬诐 砖讛讜讗 讛爪讚拽讛 砖讛讬讗 讘诪诪讜谉 诪注诪讬讚 砖诇讬砖 讛注讜诇诐 诇讻谉 讬转谉 砖诇讬砖讬转 讛砖拽诇 讻讬 砖旨讈侄拽侄诇 [430] 注讜诇讛 诪住驻专 谞侄驻侄砖讈 [430] 讜讛讜讗 砖讜诪专 砖诇讬砖讬转 讛谞驻砖 砖讛讬讗 注讜诇诐 讘驻谞讬 注爪诪讜 讘讝讛 讛讛驻专砖讛 砖讛讬讗 砖诇讬砖 砖拽诇.



砖讈职拽讜旨诇指讛 爪职讚指拽指讛 讻旨职谞侄讙侄讚 讻旨指诇 讛址诪旨执爪职讜讜止转 (谞讞诪讬讛 讬, 诇讙). 谞专讗讛 诇讬 讘住"讚 讟注诐 诇讝讛 讻讬 讗驻砖专 砖讬讝讚诪谉 诇讜 注谞讬 专注讘 讘讬讜转专 砖谞讜讟讛 诇诪讜转 诪讞诪转 专注讘讜谉 讜注诇 讬讚讬 爪讚拽讛 砖谞讜转谉 诇讜 讛讜讗 诪讞讬讬讛讜 讜谞诪爪讗 讝讛 讬砖 诇讜 讞诇拽 讘讻诪讛 诪爪讜转 专讘讬诐 讜注爪讜诪讬诐 讗砖专 讬注砖讛 讗讜转讜 注谞讬 讘讗讜转诐 砖谞讬诐 砖讛讜讗 讞讬 讘注讜诇诐 讛讝讛 讘转专 讛讻讬.
讜讛讙诐 讻讬 讘讝诪谉 讛讝讛 诇讗 砖讻讬讞 讘讻讛讗讬 讙讜谞讗 砖讬诪爪讗 注谞讬 讻讝讛 讛谞讛 讬诪爪讗 讻讝讗转 讘注谞讬讬诐 讛讞讜诇讬诐 砖讬讝讚诪谉 注谞讬 讞讜诇讛 砖讛讬讛 诪转 诪讗讜转讜 讞讜诇讬 砖讘讜 讗诐 诇讗 讛讬讛 砖讜转讛 住诐 专驻讜讗讛 讜讗诐 诇讗 讛讬讛 讝讛 谞讜转谉 诇讜 爪讚拽讛 砖讬拽谞讛 住诐 专驻讜讗讛 讜讬砖转讛 讜讬转专驻讗 诇讗 讛讬讛 诇讜 诪注讜转 诇拽谞讜转 讗讜 讛讬讛 诪注讻讘 砖转讬转 讛住诐 讬讜诐 讗讜 讬讜诪讬诐 讜讛讬讛 诪讻讘讬讚 讛讞讜诇讬 讜诇讗 讛讬讛 诪讜注讬诇 讛住诐 讜讝讛 砖谞转谉 诇讜 爪讚拽讛 讜拽谞讛 转讻祝 讜砖转讛 讜谞转专驻讗 讛讜讗 讛讬讛 住讬讘讛 砖讬讞讬讛 讻诪讛 砖谞讬诐 讜讬注住讜拽 讘转讜专讛 讜讬注砖讛 诪爪讜转 讜诇讻谉 砖讈职拽讜旨诇指讛 诪执爪职讜址转 爪职讚指拽指讛 讻旨职谞侄讙侄讚 讻旨指诇 讛址诪旨执爪职讜讜止转.
讜谞专讗讛 诇专诪讜讝 诪诇讜讬 爪职讚指拽指讛 讻讝讛 爪讚"讬 讚诇"转 拽讜"祝 讛"讛 [535] 注讜诇讛 转拽诇"讛 讜注诐 讛讻讜诇诇 注讜诇讛 讻诪谞讬谉 诪执爪职讜止转 [536] 诇专诪讜讝 砖砖拽讜诇讛 爪讚拽讛 讻谞讙讚 讻诇 讛诪爪讜转 砖谞专诪讝 诪住驻专诐 讘诪诇讜讬 爪讚拽讛. 讙诐 讛诪诇讜讬 讛讝讛 注讜诇讛 诪住驻专 拽址谉 爪执讬驻旨讜止专 [536] 砖诪诪谞讜 讬转讙诇讛 诪砖讬讞 爪讚拽讬谞讜 讘讙讗讜诇讛 讛注转讬讚讛 诇讛讬讜转 讘讘"讗  [讘诪讛专讛 讘讬诪讬谞讜 讗诪谉] 讻诪讜 砖讗诪专讜 讘讝讜讛专 砖诪讜转 诇专诪讜讝 砖讛爪讚拽讛 诪拽专讘转 讛讙讗讜诇讛.



讙旨指讚讜止诇 讛址诪职注址砖旨讉侄讛 讬讜止转值专 诪执谉 讛指注讜止砖讉侄讛, 砖讈侄谞旨侄讗直诪址专: "讜职讛指讬指讛 诪址注植砖讉值讛 讛址爪旨职讚指拽指讛 砖讈指诇讜止诐, 讜址注植讘止讚址转 讛址爪旨职讚指拽指讛 讛址砖讈职拽值讟 讜指讘侄讟址讞 注址讚 注讜止诇指诐" (讬砖注讬讛 诇讘, 讬讝). 谞专讗讛 诇讬 讘住"讚 注诇 讬讚讬 诪爪讜转 讛爪讚拽讛 讬讛讬讛 讛诪砖讻转 讗讜专讜转 诪讜讞讬谉 砖讛诐 讚' 驻注诪讬诐 讛讜讬志讛 [26脳4=104] 讜讚' 驻注诪讬诐 讗讛讬志讛 [21脳4=84] 讻谞讜讚注 讜讛诐 诪住驻专 拽驻"讞 [84+104=188] 讜讛诪注砖讛 讬砖 讘讬讚讜 诪爪讜讛 讻驻讜诇讛 诪爪讚讜 讜诪爪讚 讛注讜砖讛 讜砖谞讬 驻注诪讬诐 拽驻"讞 注讜诇讛 诪住驻专 砖讈指诇讜止诐 [84脳2=376] 讜诇讝讛 讗诪专 讜职讛指讬指讛 诪址注植砖讉值讛 讛址爪旨职讚指拽指讛 拽专讬 讘讛 诪注砖讛 讘讚讙砖 讬讛讬讛 讗爪诇讜 诪住驻专 砖讈指诇讜止诐 讘讗讜专讜转 讛诪讜讞讬谉 讛谞讝讻专.
讗讬 谞诪讬 讛诪注砖讛 诪讜讻专讞 砖讛讜讗 驻讜砖讟 讬讚讜 转讞诇讛 诇拽讘诇 讜注诇 讻谉 住讚专 讛讗讜转讬讜转 砖诇 讛讜讬志讛 讛讜讗 住讚专 讜职讛指讬指讛 讜诇讝讛 讗诪专 诪址注植砖讉值讛 讛址爪旨职讚指拽指讛 讚讛讬讬谞讜 诪注砖讛 讘讚讙砖.
讜注讬讬谉 诪讛 砖讗诪专 专讘讬谞讜 讛讗专"讬 讝"诇 讘讝讛 讘砖注专 讛驻住讜拽讬诐 讜谞诪爪讗 砖讬砖 讘爪讚拽讛 讙' 诪转谞讜转 讟讜讘讜转 砖讛诐 砖诇讜诐 诇诪注砖讛, 讜讛砖拽讟 讜讘讟讞 诇注讜砖讛, 讜住讬诪谞诐 砖讘讛. 讜讝讛讜 砖谞讗诪专 爪执讬旨讜止谉 讘职旨诪执砖职讈驻指旨讟 转执旨驻指旨讚侄讛 讜职砖指讈讘侄讬讛指 讘执旨爪职讚指拽指讛 (讬砖注讬讛 讗, 讻讝) '砖指讈讘侄讬讛指' 专讗砖讬 转讬讘讜转 讬转谉 砖诇讜诐 讛砖拽讟 讘讟讞 讚讗诇讜 谞讬转谞讬诐 注诇 讬讚讬 讛爪讚拽讛.



注讜旨砖讉讜旨 讗址讛植讚指讚值讬, 讻旨执讬 讛值讬讻执讬 讚旨职诇执讛植讜值讬 [诇职讻讜旨] 砖讈址诇职诪指讗 讘旨职诪址诇职讻讜旨转指讗. 谞专讗讛 诇讬 讘住"讚 讚讗诪专讜 专讘讜转讬谞讜 讝"诇 (注诇 驻讬 讘专讗砖讬转 专讘讛 驻专砖讛 住讙 讚"讛 讜专讘 讬注讘讚 爪注讬专) 讝指讻指讛 诇专注讘讜谞讜 砖诇 讬注拽讘, 诇止讗 讝指讻指讛 诇砖讘注讜 砖诇 注砖讜. 诇讻谉 谞诪爪讗 讝讛 讛诪注砖讛 注诇 讛爪讚拽讛 诪讞诇讬砖 拽诇讬驻转 注砖讜 讜注诇 讬讚讬 讻讱 讝讜讻讛 诇砖诇讜诐 [376] 砖讛讜讗 诪住驻专 注砖讜 [376] 讜诇讝讛 讗诪专 讻旨执讬 讛值讬讻执讬 讚旨职诇执讛植讜值讬 诇职讻讜旨 砖讈址诇职诪指讗 讘旨职诪址诇职讻讜旨转指讗 讚讛讬讬谞讜 砖诇讜诐 讘诪诇讻讜转讗 讛讜讗 注砖讜.
讗讜 讬讜讘谉 讘住"讚 注诇 驻讬 诪讛 砖讻转讘 讛专讘 讘转 注讬谉 讝"诇 (讚祝 驻讞) 砖讛砖诇讜诐 专讜诪讝 注诇 讛转讞讘专讜转 讞讜"讙 [讞住讚 讜讙讘讜专讛] 注讬讬谉 砖诐. 讜讘讝讛 讬讜讘谉 注讜止砖侄讉讛 砖指讈诇讜止诐 讘执旨诪职专讜止诪指讬讜 专讜爪讛 诇讜诪专 讛砖诇讜诐 砖讛讜讗 讛转讞讘专讜转 讞讜"讙 [讞住讚 讜讙讘讜专讛] 注讜砖讛讜 讘诪专讜诪讬讜 讛诐 讛砖诪讬诐 砖讛诐 诪讗砖 讜诪讬诐 讞讜"讙 [讞住讚 讜讙讘讜专讛] 讚专讬诐 讜诪讞讜讘专讬诐 讬讞讚, 讜讻谉 讛诪注砖讛 诪转注讜专专 讜诪转讙诇讛 讘讜 讞住讚 讜讙讘讜专讛 讬讞讚 讻讬 讬转诪诇讗 讞砖讚 注诇 讛注谞讬 讚讞住 注诇讬讜 讜诪讚转 讙讘讜专讛 注诇 讛注砖讬专 诇注砖讜转 讗讜转讜 讘注诇 讻专讞讜 诇讻谉 讬讝讻讛 诇砖诇讜诐 砖讛讜讗 讛转讞讘专讜转 讞讜"讙 [讞住讚 讜讙讘讜专讛].讜谞专讗讛 诇讬 注讜讚 讚旨职诇执讛植讜值讬 诇职讻讜旨 砖讈址诇职诪指讗 讘旨职诪址诇职讻讜旨转指讗 讞讬讘讜专 讛讬住讜讚 讛谞拽专讗 砖讈指诇讜止诐 讘诪诇讻讜转 讚拽讚讜砖讛.



讛址讗讬 诪执诇旨职转指讗 讗执讬砖讈职转旨址注职讬指讗 诇执讬 注讜旨诇指讗 诪职砖讈址讙旨值砖讈 讗指专职讞指转值讬讛旨 讚旨职讗执讬诪旨值讬讛旨. 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 (讘砖注专 讛讙诇讙讜诇讬诐) 讚专讘 砖砖转 讛讬讛 讙诇讙讜诇 讘讘讗 讘谉 讘讜讟讗 注诇 讻谉 转诪爪讗 讘旨指讘指讗 讘讗"转 讘"砖 讛讜讗 砖讈值砖讈侄转 注讬讬谉 砖诐. 讜讬讚讜注 诪讛 砖讗诪专讜 讘讙诪专讗 讚谞讚专讬诐 (谞讚专讬诐 住讜:) 注诇 讘讘讗 讘谉 讘讜讟讗 砖讛讬讛 诪讜讞诇 注诇 注诇讘讜谞讜 讜诇讗 讛讬讛 诪拽驻讬讚 讘讗讜转讛 讗砖讛 讗砖专 诇驻讬 转诪讜转讛 砖讘专讛 注诇 专讗砖讜 砖转讬 谞专讜转 讜诇讗 讛拽驻讬讚 讗诇讗 讗讚专讘讛 讘讬专讱 讗讜转讛 砖转讜诇讬讚 砖转讬 讘谞讬诐 讻诪讜讛讜, 讜讙诐 诪注砖讛 讛讜专讚讜住 转讜讻讬讞 砖讛讬讛 诪砖转讚诇 诇讛讟讜转 诇讘讜 砖讬拽诇诇讜 讜诇讗 拽讘诇.
讜讛谞讛 讻诇 讙诇讙讜诇 谞拽专讗 讗讘 讗讜 讗诐 诇讙诇讙讜诇 讛讘讗 讗讞专讬讜 讜谞诪爪讗 讻讬 注转讛 专讘 砖砖转 讚讛拽驻讬讚 讻诇 讻讱 讜讛注谞讬砖 讗转 专讘 讗讞讚讘讜讬 讜讘拽讜砖讬 讙讚讜诇 砖讛驻爪讬专讛 讘讜 讗诪讜 注讚 砖诪讞诇 诇讜 讜讛转驻诇诇 注诇讬讜 谞诪爪讗 诪砖讙砖 讗专讞转讗 讚讗讬诪讬讛 讛讜讗 讙诇讙讜诇 讛拽讜讚诐 砖诇 讘讘讗 讘谉 讘讜讟讗 讚诇讗 讛讜讛 讛讻讬 讗讜专讞讬讛 讘讗讜转讜 讙讜祝 砖谞讞砖讘 讗诐 诇讝讛 讛讙讜祝 讚专讘 砖砖转.





讞讬讚讜砖讬 讞转"住

讗讬转讘讬' 专讘 讬讬诪专 讜讻讜' 讜诇讛住讬注 注诇 拽讬爪讜转诐 讚注转 专"转 砖讘诪专讚讻讬 讚讜拽讗 诪讚注转 讻讜诇诐 讗讘诇 诇讗 讗讝诇讬' 讘转专 专讜讘讗 诇讛驻住讬讚 讬讞讬讚讬' 讗讗"讻 讬注砖讛 诪转讞诇讛 诪讚注转 讻讜诇诐 砖讜讘 讬住讬注 注诇 拽讬爪讜转诐. 讗讗"讻 讬讞讝专讜 讘讛谉 专讜讘谉 讜讬讘讟诇讜 拽讬爪讜转诐. 讜讛专讗讘讬' 驻诇讬讙 砖诐 讜诪讻诇 讗专讬讻讜' 讚讘专讬讜 讜专讗讬讜转讬讜 谞专讗讛 讚诇讗 驻诇讬讙讗 讗诇讗 讘注讜讘讚讗 讚讬诇讬' 讚讻诇 讛爪讬讘讜专 讛住讻讬诪讜 讜讘专专讜 诪诪讜谞讬 讛拽讛诇 注诇 注住拽讬 讛爪讬讘讜专 讜讗讜转谉 讛诪诪讜谞讬诐 拽爪讘讜 讚讘专讬诐 讬讚讜注讬' 谞讙讚 专爪讜谉 讬讞讬讚讬诐 讜诇讛住讬注 注诇 拽讬爪讜转谉. 讘讝讛 住"诇 诇讛专讗讘讬' 谞讛讬 讗讬 注砖讜 谞讙讚 专讜讘 讛爪讬讘讜专 讛专讬 讛专讜讘 讞讜讝专讬诐 诪讛转诪谞讜转诐 讜讘讟诇 诪讬谞讜讬 砖诇讛诐 讜讝' 讟讜讘讬 讛注讬专 砖诇讗 讘专爪讜谉 讗谞砖讬 讛注讬专 诇讗讜 讻诇讜诐 讛讜讗. 讗讘诇 讻诇 讝诪谉 砖讗讬谉 讛专讜讘 诪注专注专讬' 专拽 讬讞讬讚讬诐. 讻讬讜谉 砖讘转讞诇讛 谞转诪谞讜 诪讚注转 讻诇 讛注讬专 讗"讻 讻诇 诪讛 砖讬注砖讜 讜讬拽爪讘讜 讘转讜讱 讗讜转讜 讛讝诪谉 砖谞转诪谞讜 讜诇讗 讞讝专讜 讘讛诐 讛专讜讘 讛"诇 讻讗诇讜 讗讜转讜 讛拽爪讘讛 谞注砖讛 诪注讬拽专讗 讘专爪讜谉 讻诇 讛注讬专 讜砖讜讘 诪注专注专讬' 拽爪转. 砖诪住讬注讬' 注诇 拽讬爪讜转谉 讜住讘专讗 讙讚讜诇讛 讜谞讻讜谞讛 讛讬讗 讜讗驻砖专 砖专"转 诇讗 驻诇讬讙 注诇 讝讛 讜注"砖 讜讘转砖讜讘讜转讬 住讬' 拽"讞 讘讗专转讬 讘讗讜专讱 讻诇 讚讘专讬 讛诪专讚讻讬 讛谞"诇: [注讬' 讞转"住 讞讞讜"诪 住讬' 拽讟"讝 拽讬"讝]:


讜谞"诇 注讜讚 诇讚讬谞讗 讚讗讞专 砖讻诇 讘谞讬 讛注讬专 讗讜 讘谞讬 讛讗讜诪谞讜转 讜讛讞讘专讗 讛住讻讬诪讜 诇讚注转 讗' 讜拽爪讘讜 讚讘专 讜砖讜讘 讘讗讜 诇转讜讱 讛拽讛诇讛 讗讜 讛讗讜诪谞讬' 讜讛讞讘专讗 讗谞砖讬诐 讞讚砖讬诐 砖诇讗 讛讬' 讘转讞诇讛 讜诇讗 讬讚注讜 诪转拽谞讜转诐 讜拽爪讘转诐 诪"诪 讗诐 讬注讘专讜 诪住讬注讬' 注诇 拽爪讘转谉 讗注"讙 讚讗讬 讛讬' 砖诐 讘砖注转 诪注砖讛 讛讬' 讬讻讜诇讬诐 诇注讻讘 讚讗驻讬' 讗' 讬讻讜诇 诇注讻讘 诪"诪 讻讬讜谉 砖讗讝 讛讬' 讛转拽谞讛 讘专爪讜谉 讻讜诇诐 讜谞注砖讛 讻讚讬谉 砖讜讘 讻诇 讛谞讻谞住 诇转讜讻诐 讜诪转讞讘专 注诪讛诐 住转诪讗 注"讚 转拽谞转诐 讬讻谞住 讜讗诐 诇讗 讬专爪讛 砖讜讘 诇拽讘诇 讛拽爪讘讛 诪注谞砖讬' 讗讜转讜 讜讘讝讛 讬砖 诇讬讬砖讘 诇砖讜谉 讛专诪讘"诐 驻讬"讚 诪诪讻讬专讛 讛诇讻讛 讬"讗 砖谞讚讞拽 讘讛诐 讛讻"诪 讜诇讛谞"诇 诪讬讬专讬 砖讻讘专 谞讻谞讜住 诇转讜讱 讗讜诪谞讬' 讘住转诐 讜砖讜讘 讗讬谞讜 专讜爪讛 诇拽讘诇 讜讻谞"诇: 讗讘诇 讛讬讻讗 讚讗讬讻讗 讗讚诐 讞砖讜讘 讜讻讜' 讻' 专诪讘"谉 诪砖讜诐 讚讗讬讻讗 驻住讬讚讗 诇砖讗专讬 讘谞讬 讛注讬专 注"讻 讘注讬 讛讗讜诪谞讬' 讗讚诐 讞砖讜讘 诪砖诪注 讚讜拽讗 讗讜诪谞讬' 讘注讬 讗讚诐 讞砖讜讘 讗讘诇 讻诇 讘谞讬 讛注讬专 诇讗 讜讻谉 诪砖诪注 诪专诪讘"诐 砖讻' 讛讱 讚讗讚诐 讞砖讜讘 讘讘讘讗 讚讗讜诪谞讬' 讜诇讗 讙讘讬 讘谞讬 讛注讬专 讜讻"讻 专讬讘"砖 讜住诪"注 讘砖诐 诪讛专"诪 讗诇砖拽专 讗诇讗 砖讛砖"讱 讛拽砖讛 讗"讻 诪谞"诇 诇专"驻 诇讞讚砖 讗讚诐 讞砖讜讘 诇讬诪讗 诪砖讜"讛 诇讗 讗讛讚专 诇讬' 专讘讗 诪砖讜诐 讚讗讬谉 诇讚诪讜转 讘谞讬 注讬专 诇讗讜诪谞讬' 讜讗驻讬' 讛讬讻讬 讚诇讬讻讗 讗讚诐 讞砖讜讘 诇讗 诪爪讬 讗讜诪谞讬' 诇讛住讬注 注诇 拽讬爪讜转谉. 讜谞"诇 诪砖讜诐 讚讘谞讬 讛注讬专 讬讻讜诇讬谉 诇砖谞讜转 讘注谞讬谞讬 爪讚拽讛 诇讻诇 诪讛 砖讬专爪讛 讗驻讬' 诇讗 谞讬讞讗 诇注谞讬讬诐 讚讗诇讜 谞讬讞讗 诇讛讜 讗驻讬' 讙讘讗讬 谞诪讬 讻讚专' 讬谞讗讬 讚讬讝祝 讜驻专注 讗诇讗 讜讚讗讬 诇讗 谞讬讞讗 诇讛讜 诇注谞讬讬' 讜讛讬讬谞讜 诪讟注诐 讻讞 爪讬讘讜专 讚讛专讬 诇讛专讬"讗 谉' 诪讙讬讗砖 讘讗诪转 讗讬谞诐 讬讻讜诇讬' 诇砖谞讜转 讗诇讗 诇爪讜专讱 注谞讬讬' 诪拽讜驻讛 诇转诪讞讜讬 讜诇讗 拽讬讬"诇 讻讜讜转讬'. 讜讗诪讗讬 讜注"讻 诪砖讜诐 砖讻讱 讛转谞讜 诪转讞诇讛 讜转谞讗诐 诪讜注讬诇 讗驻讬' 讗讬讻讗 驻住讬讚讗 诇诪讬 砖讛讜讗 讞讜抓 诇讞讘讜专转诐 讛讬讬谞讜 讛注谞讬讬诐 讜注"讻 讛讜爪专讱 诇讞诇拽 讘讬谉 讗讬讻讗 讞讘专 注讬专 诇诇讬讻讗 讞讘专 注讬专:


讛诇讗 驻专讜砖 诇专注讘 诇讞诪讱 讛讗专讻转讬 讘讝讛 讘讚讘专讬 讗讙讚讛 讜讛专讜爪讛 讬注转讬拽诐 讻讗谉:


讗讬谉 驻讜讞转讬诐 诇注谞讬 讛注讜讘专 诪诪拽讜诐 诇诪拽讜诐 驻讬' 砖谞讜住注 诪注讬专讜 诇诪拽讜诐 讗讞专 诇注住拽 诪讛 爪专讬讻讬' 诇住讬讬注讜 讘讛诇讬讻转讜 讜讘讞讝讬专转讜 讻砖讬注专 讛诪讘讜讗专 讻讗谉 讜讛讬讬谞讜 诇砖讜谉 讛注讜讘专 诪诪拽讜诐 诇诪拽讜诐 讗讘诇 注谞讬讬诐 砖讻诇 谞住讬注转谉 诇拽讘抓 注诇 讬讚 注诇 讬讚 讜讗讬谉 诇讛诐 诪拽讜诐 讜讝诪谉 讛讬讬谞讜 注谞讬 讛诪讞讝讬专 注诇 讛驻转讞讬诐 讻谞诇注"讚:


讜讚讗诪专 讗讬谉 驻讜讞转讬谉 驻讬' 讻讬 诇讬讻讗 讘讻讬住 诇讬转谉 诇讜 讻砖讬注专 讛诪讘讜讗专 讘注讬专讜讘讬谉 驻"讙 注"讘 讗讝 谞讜转谞讬诐 诇讜 注讻"驻 诇讛讞讬讜转 谞驻砖讜 讘讚讜讞拽 讻讻专 讘驻讜谞讚讬讜谉 讗讘诇 讻砖讬砖 讘讻讬住 爪专讬讱 诇讬转谉 诇讜 注讜诪专 诇讙诇讙讜诇转 诇讬讜诐 讜讻谉 谞"诇 诪诪"砖 砖讬讟讛 诪拽讜讘爪转 讘讻转讜讘讜转 住"讚 注"讘 讙讘讬 诪砖专讛 讗砖转讜 注"讬 砖诇讬砖 注"砖:


讙讚讜诇 讛诪注砖讛 讜讻讜' 讝讻讛 讛诇讗 驻专讜住 讜讻讜' 谞专讗讛 诇住诪讬讻转 讛注谞讬谉 讚讛诪注砖讛 讙讜讘讛 诪讛专讘讛 讘"讗 讜诪讞诇拽 讜讗讬 诪讝讚诪谞讬' 诇讜 注谞讬讬诐 注注"讝 诪驻专谞住讬' 注诐 注谞讬 讬砖专讗诇 讜诪讬 诪讛谞讜转谞讬诐 砖诇讗 讝讻讛 诪讝讚诪谉 驻专讜讟讛 砖诇讜 诇注谞讬讬诐 谞讻专讬' 谞诪爪讗 讛诪注砖讛 砖拽讬讘抓 诇爪讜专讱 注谞讬讬' 讻砖专讬诐 砖讻专讜 讘讟讞. 讜讛注讜砖讛 讗驻砖专 砖谞转谉 诇注谞讬讬 注注"讝 注"讻 讙讚讜诇 讛诪注砖讛:


讜讗注驻"讻 谞讞砖讘 诇讛谉 诇爪讚拽讛 砖谞讗诪专 讜谞讜讙砖讬讱 爪讚拽讛. 讘讞讬讚讜砖讬 转讜专讛 讻转讘转讬 讛讬讬谞讜 讚驻讬专砖"讬 讜讬讘讜讗 讬注拽讘 砖诇诐 讘讙讜驻讜 讜讘诪诪讜谞讜 讜讘转讜专转讜 驻讬' 讘诪诪讜谞讜 砖诇讗 讞住专 讻诇讜诐 诪讻诇 讗讜转讜 讛讚讜专谉 讜诇讻讗讜专讛 讗讬讱 讗驻砖专 砖诇讗 讞住专 讻诇讜诐 讜诇讛谞"诇 讚诪诇讞 诪诪讜谉 讞住专 讜讗驻砖专 砖诇讗 拽讬讬诐 讬注拽讘 讗讜 诇讗 讬讻讜诇 诇拽讬讬诐 诪爪讜转 爪讚拽讛 讘讘讬转 诇讘谉 讜注转讛 注"讬 讛讚讜专谉 砖谞转谉 诇注砖讬讜 讜讻转讬讘 讜谞讜讙砖讬讱 爪讚拽讛 讛砖诇讬诐 诪诪讜谞讜 砖诇讗 讛讬' 注讜讚 诪诪讜谉 讞住专 讜讙诐 砖诇讜诐 转讜专转讜 砖拽讬讬诐 讛诪爪讜讛 砖诇 爪讚拽讛 砖讛讬' 讞住专 诇讜 诪转讜专转讜. 讜讗驻砖专 讙诐 砖诇诐 讘讙讜驻讜 注讬"讝 讚讗诪专讬谞讬' 讘专讘讛 驻转讞讗 讚诇讗 驻转讞 诇诪爪讜转讛 驻讬' 诇爪讚拽讛 转驻转讞 诇讗住讬讗 驻讬' 诇专讜驻讗讬' 注讬"讝 砖讛砖诇讬诐 诪爪讜转 爪讚拽讛 谞转专驻讗. 讜讘诪讚专砖 讛诇讝 驻专砖转讬 驻住讜拽 专讘讬诐 诪讻讗讜讘讬诐 诇专砖注 讜讛讘讜讟讞 讘讛' 讞住讚 讬住讜讘讘谞讛讜. 驻讬' 专讘讬诐 诪讻讗讜讘讬诐 诇专砖注 砖驻转讞讜 驻转讜讞 诇讗住讬讗 诇专讜驻讗讬诐. 讗诪谞诐 讛讘讜讟讞 讘讛' 讗谞砖讬 讞住讚 讬住讜讘讘谞讜 注诇 驻转讞讜 注谞讬' 讬砖专讗诇 讛谞拽专讗讬诐 讗谞砖讬 讞住讚 讻讬 讬讜转专 诪讛 砖讘注讛"讘 注讜砖讛 讞住讚 注诐 讛注谞讬 讬讜转专 诪讝讛 注讜砖讛 讛注谞讬 注诐 讛讘注讛"讘 讻诪讘讜讗专 讜讗讬谉 诇讛讗专讬讱:





驻转讞 注讬谞讬诐

砖拽讜诇讛 爪讚拽讛 讻谞讙讚 讻诇 讛诪爪讜转. 注讬讬谉 诪"砖 讘注谞讬讜转讬 讘住驻专 讛拽讟谉 讚讘专讬诐 讗讞讚讬诐 讚祝 拽诇"讙 注"讚:





砖注专讬 转讜专转 讘讘诇

(讟 讗) 讛讗讬 拽讗 诪讘讝讬 讜讛讗讬 诇讗 拽讗 诪讘讝讬 讜讻讜' 讛讗讬 拽诪爪注专讗 诇讬讛 讜讻讜'.鈥斪⒆�' 住谞讛' 诪讛 讗 讚诪住讬拽 专讘讗 讚诇专' 讬讛讜讚讛 爪注专 讛讙讜祝 注讚讬祝 诪讘讬讝讜讬, 讜诇专讘谞谉 讘讬讝讜讬 注讚讬祝, 讜谞讬讞讗 诇讬讛 诇讗讬谞讬砖 讟驻讬 诇讗爪讟注讜专讬 讜诇讗 诇讗转讘讝讜讬讬, 讜讛诇讻讛 讻专讘谞谉. 讜诇驻"讝 拽讜砖讬讗 讚讛讻讗 讛讗 转谞讬讗 讻讜讜转讬讛 讚专' 讬讛讜讚讛 讚爪注专讗 注讚讬祝, 讜讻谉 驻住拽讜 讛驻讜住拽讬诐. 讜讗讜诇讬 谞讗诪专 讚讛讻讗 砖讗谞讬 讻砖讗讚诐 讘讞讬讬诐 讜专讜爪讛 诇讞讬讜转 讜诪爪讟注专 讝诪谉 诪专讜讘讛 讘专注讘 讘讗讜驻谉 讝讛 讛爪注专 拽砖讛 诇讜 讬讜转专 诪讘讬讝讜讬. 讜讻注谞讬谉 砖谞讗诪专 "讟讜讘讬诐 讛讬讜 讞诇诇讬 讞专讘 诪讞诇诇讬 专注讘" (讗讬讻讛 讚 讟), 讗讘诇 讻砖讗讚诐 讛讜诇讱 诇诪讜转 诪讬转转 讘"讚, 讜讘讬谉 讻讱 讜讘讬谉 讻讱 讛讜讗 诪转, 讗诇讗 砖讗诐 讬转讘讝讛 讘驻谞讬 专讘讬诐 转讛讬讛 诪讬转转讜 拽诇讛 讬讜转专 讜讘诪讬注讜讟 爪注专, 讘讝讛 住讘专讬 专讘谞谉 讚谞讬讞讗 诇讬讛 诇讗讬谞讬砖 诇讗爪讟注讜专讬 讬讜转专 诪讘讬讝讜讬 讘砖注转 诪讬转转讜.

